Temu ramah eksklusif: Inti pati Legend of Mana Remastered didedahkan bersama Masaru Oyamada!

Legend of Mana asalnya dikeluarkan pada tahun 1999 untuk pelantar PlayStation, tetapi seperti yang anda semua tahu, Square Enix telah mengumumkan sebuah versi “Remastered” yang akan dikeluarkan untuk konsol Nintendo Switch, PS4, dan PC. Dengan visual 2D yang lebih lawa dan penambahan beberapa fitur yang tidak ada di versi asli, saya yakin ramai nak tahu apa lagi yang ada dalam permainan. Di sini, kami berpeluang untuk berbincang dengan produser Legend of Mana, Encik Masaru Oyamada dan berikut adalah hasil temu ramah kami untuk Legend of Mana Remastered!

Masaru Oyamada
Betapa “kanon” kah kisah ini dalam garis masa siri Mana, memandangkan ia dianggap sebagai permainan spin-off?

Masashi Oyamada: Judul ini adalah permainan keempat dalam siri Mana. Kisah ini tidak berkaitan dengan judul bernombor lain, tetapi pasukan pemaju telah memasukkan unsur dan kandungan yang pasti adalah lebih menyeronokkan, jika anda telah memainkan siri lain. Harap maklum, siri Mana biasanya tidak berkaitan dengan permainan Mana yang lain.
Selepas membuat remake 3D/lakonan suara untuk permainan lain dalam siri utama, mengapa “hanya” sebuah remaster untuk Legend of Mana? Apa yang akan anda lakukan untuk sebuah remake?
Oyamada: Oleh kerana ini adalah permainan yang sangat bebas dan kaya dengan kandungan, ia sukar untuk membuat pilihan sebagai pemaju, atau peminat. Dalam kedua-dua kes, tidak ada pertimbangan yang sangat besar untuk sebuah remake melainkan kalau kita dapat mencari cara untuk menampilkan rasa unik LoM secara grafik.
Apa yang mempengaruhi keputusan untuk membuat remaster bagi permainan ini?
Oyamada: Sebagai produser siri ini, kita ada misi untuk menghasilkan sebanyak mana mungkin permainan yang tersedia supaya ia dinikmati di mesin dan konsol moden. Tetapi kerana Legend of Mana yang asli hanya dilancarkan di Jepun dan Amerika Utara, salah satu keinginan utama kami adalah untuk menjadikan permainan ini tersedia di seluruh dunia secepat mungkin.
Terdapat pilihan, dengan hanya “mem-port” permainan asli, tetapi kekasaran grafik yang ketara memang tidak dapat dielakkan menggunakan monitor definisi tinggi semasa. Permainan ini dinilai sangat tinggi untuk pemandangan atau dunia ala-ala buku bergambar dan grafik yang cantik pada masa itu. Oleh itu, HD remaster ini adalah pilihan supaya pemain di permainan asli dapat merasa sesuai, dan juga memberikan suasana unik di Legend of Mana asli kepada pemain baru.

Bagaimana proses remaster? Bagaimana kesukarannya, memandangkan ini adalah permainan lama?
Oyamada: “Remastering” mungkin dilihat sebagai prosedur “porting” yang mudah, tetapi jika dibandingkan dengan karya aslinya, saya sebenarnya berpendapat ia lebih mencabar daripada membuat sesuatu yang baru. Saya secara peribadi menganggap ini adalah permainan yang paling sukar pada masa dulu kerana saya sudah tahu bahawa semangat peminat asli sangat tinggi terhadap permainan ini.
Kesukaran terbesar adalah, kenyataannya bahawa, kenangan nostalgia dalam pengalaman bermain permainan dikagumi terutamanya jika ia menyeronokkan. Kami cuba berhati-hati agar tidak menimbulkan konflik visi antara kenangan indah dan resolusi tinggi sebuah remaster pada pandangan pertama.
Sesuatu yang anda pelajari semasa proses tersebut?
Oyamada: Kami memulakan dengan menyelidik data pembangunan pada masa itu dan ada saat-saat ketika saya lupa tentang masa dengan mencari banyak tetapan dan data yang pasti menarik untuk dilihat. Melalui catatan peribadi dan catatan perbualan, saya juga dapat menggambarkan semangat muda pemaju yang kini menjadi orang penting dalam permainan besar ini yang pasti mendorong motivasi saya.

Adakah bonus rahsia masih ada? (Chocobo Racing, bonus save data FF8)
Oyamada: Segala kandungan yang memerlukan data dari permainan lain semuanya boleh diakses dan dimainkan. Dalam permainan ini, Chocobo bukanlah haiwan kesayangan pertama anda, tetapi jangan risau. Ia tidak bermaksud anda tidak boleh menjadikannya sebagai rakan seperjuangan!
Sila jelaskan lebih lanjut mengenai fitur tambahan dalam permainan. Sebagai contoh, fitur kualiti hidup seperti mematikan pertemuan rawak dengan musuh, atau pilihan galeri/runut bunyi?
Oyamada: Sebagai prinsip asas, tujuan utama adalah untuk melaksanakan fungsi yang mudah digunakan untuk memuaskan para pemain dari permainan asli. “Auto save” dan “save anywhere” adalah fungsi untuk memenuhi kemudahan dan permintaan moden.
Tetapi untuk mengelakkan diri tersekat atau terperangkap, harus diperhatikan bahawa ada bahagian peta yang tidak boleh kita “save”. Terdapat tetapan yang mungkin tidak diperlukan untuk pemain baru, tetapi jelas ia merupakan fungsi menarik bagi pengguna yang telah memainkan permainan asli dan/atau untuk pemain yang akan menyelam jauh ke dalam permainan.
Siapa yang membuat keputusan untuk memasukkan susunan runut bunyi baru? Kenapa?
Oyamada: Sebelum memulakan proses “remastering”, muzik aslinya sudah sangat sedap untuk didengar dan rancangan awal adalah untuk menyimpannya. Tetapi seperti yang telah kami sampaikan kepada Puan Yoko Shimomura mengenai inisiasi versi remaster, kami dengan senang hati menerima kehendak untuk manipulasi audio asli.
Sangat mustahil untuk pergi sejauh ini untuk audio bagi sebuah permainan remaster, tetapi untuk memenuhi kehendak Puan Shimomura yang kuat, kami melibatkan pasukan kejuruteraan suara untuk merakam lagu yang disusun dengan indah.

Selain menambahkannya ke remaster, ada perubahan yang anda buat pada Ring Ring Land dan mengapa ia terhad hanya untuk PocketStation?
Oyamada: Tidak ada perubahan kecuali untuk penyesuaian “bug” di paparan. Saya tidak pasti mengapa ia terhad kepada PocketStation pada masa itu. Tetapi apabila memikirkannya semula, membawanya keluar dari rumah untuk bermain bersama rakan dan kemudian pulang ke rumah dan menghubungkannya dengan PlayStation, saya secara peribadi mengingati ini sebagai pengalaman yang menarik.
Melangkah ke hadapan, apa yang anda lihat secara peribadi untuk masa depan siri Mana?
Oyamada: Terdapat begitu banyak emosi dan jangkaan. Saya ingin berusaha untuk mewujudkan status di mana permainan dengan permintaan tinggi dapat dimainkan mengikut standard moden, dan juga berusaha keras untuk membawa anda permainan baru. Saya berharap permainan ini yang kami gemari bermain sejak kanak-kanak akan menjadi permainan yang dapat dinikmati bersama anak-anak kami sendiri.
Siri Mana secara keseluruhan kini berusia 30 tahun sekarang. Mengimbas kembali, apa yang telah anda pelajari?
Oyamada: Siri ini ditempa oleh semangat dan cinta yang kuat dari banyak orang. Bukan hanya oleh pembangun, tetapi emosi dan perasaan pengguna yang kuat, saya merasakan bahawa ini adalah sekuel kerja yang disukai pada skala global. Saya akan bekerja keras agar siri ini dapat disukai selama beberapa dekad yang akan datang.

Itu sahaja untuk temu ramah kami tentang Legend of Mana versi remaster bersama produser Encik Masaru Oyamada! Untuk sesiapa yang ingin membeli permainan, Legend of Mana Remaster akan dilancarkan di Nintendo Switch, PlayStation 4, dan PC pada 24 Jun 2021.
Pada masa yang sama, peminat yang masih dahagakan maklumat juga boleh menonton acara siaran langsung istimewa Legend of Mana sempena ulang tahun siri yang ke-30 pada hari Ahad ini. Manalah tahu, mereka ingin umumkan sekuel pula. Saya berharap anda dapat memahami niat pihak pemaju dalam temu ramah eksklusif Legend of Mana ini. Terima kasih kerana membaca! Sehingga kita berjumpa lagi, selamat ber-gaming!
Jangan lupa untuk ikuti kami di TikTok!
  @gamersantaimy
Tags: EksklusifinterviewJRPGLegend of Manaremasteredtemu ramah


Katalog PS Plus Mei 2023 – Ratchet & Clank PS5, Watch Dogs: Legion, siri Dishonored, siri Tomb Raider

Hari ini, Sony Interactive Entertainment telah mengumumkan mereka akan menambah sejumlah game baharu ke katalog game PlayStation (PS) Plus bulan Mei 2023 bagi pelanggan Extra dan Deluxe.

Antara yang bakal ditambah termasuk Ratchet & Clank: Rift Apart, Watch Dogs: Legion, siri Dishonored, siri Tomb Raider dan banyak lagi bermula 16 Mei – jadi korang tidak perlu tunggu lama lagi.

The PlayStation Plus Game Catalog for May includes:➕ Ratchet & Clank: Rift Apart➕ Humanity➕ Watch Dogs: Legion➕ Dishonored 2➕ Sakuna: Of Rice and Ruin➕ Tomb Raider: Definitive Edition… and many more. pic.twitter.com/5NsRyBnJcL— PlayStation Asia (@PlayStationAsia) May 11, 2023

Berikut adalah senarai penuh:
Ratchet & Clank: Rift Apart | PS5

Ratchet & Clank: Rift Apart ialah game ‘third-person shooter platformer’ dan adalah entri ke-9 dalam francais.
Mulakan pengembaraan antara dimensi bersama Ratchet dan Clank ketika mereka menentang maharaja jahat dari realiti lain. Pada masa yang sama, game ini mempunyai seorang lagi protagonis bernama Rivet di mana pemain harus mengawal kedua-dua watak melalui pelbagai dunia dan peringkat – sambil mengalahkan musuh dengan pelbagai senjata dan gajet unik.
Rift Apart mengekalkan majoriti unsur gameplay daripada game lama seperti strafing, gunplay, upgrade senjata dan macam-macam lagi, jadi peminat lama pasti tidak akan rasa kekok apabila bermain semula. Cuma, kelebihan PS5 memberi game ini pengalaman yang lebih mengasyikkan!
Humanity | PS4, PS5

Humanity ialah game ‘third-person puzzle-action’ di mana anda menjadi seekor anjing yang mengarahkan orang ramai untuk ‘melompat, berpusing, menolak, terapung, menembak dan mendaki’ ke kawasan yang selamat. Bimbing manusia melalui lebih 90 peringkat kreatif penuh dengan halangan, musuh, teka-teki, dan pertarungan bos.
Selain itu, anda boleh mencuba pelbagai peringkat buatan pemain sebenar atau bina peringkat sendiri menggunakan ciri Stage Creator. Humanity juga disokong oleh PS VR dan PS VR2.
Watch Dogs: Legion | PS4, PS5

Watch Dogs: Legion ialah game action-adventure dan adalah entri ketiga dalam siri Watch Dogs. Berlangsung di London berbentuk futuristik dan distopia, kita akan mengikuti sindiket penggodam DedSec ketika mereka berusaha untuk membersihkan nama selepas dituduh sebagai pengganas bersiri yang melakukan serangan bom.
Walaupun teras gameplay adalah serupa dengan pendahulunya – yang terdiri daripada gabungan teka-teki, aksi menembak, memandu, bersembunyi dan menggodam – Legion memperkenalkan sistem berbilang watak yang boleh dimainkan. Ini membolehkan pemain merekrut hampir mana-mana watak yang ada dalam dunia terbuka permainan.
Setiap watak ini mempunyai kemahiran dan latar belakang unik sendiri, jadi terdapat pelbagai cara untuk menyelesaikan misi bergantung pada watak yang anda dipilih. Mode co-op multiplayer turut ditambah dalam game, yang membolehkan sehingga empat pemain menyelesaikan misi atau meneroka London bersama-sama.
Dishonored 2 | PS4

Dishonored 2 ialah game stealth action-adventure dan sekuel kepada Dishonored 1 pada 2012. Selepas Permaisuri Emily Kaldwin dikhianati oleh ahli sihir Delilah Copperspoon, pemain harus memilih untuk bermain sebagai Emily atau Corvo Attano (pelindung/bapa angkat) semasa mereka cuba untuk mengambil semula takhta.
Emily dan Corvo memiliki pelbagai kebolehan ghaib, dan semuanya boleh dimanfaatkan oleh pemain. Disebabkan game ini mempunyai gameplay tidak linear, ada pelbagai cara untuk menyelesaikan misi; daripada bersembunyi dan tidak membuat kacau hingga ke perang ganas ala Rambo.
Jalan cerita akan bertindak balas kepada pilihan dan playstyle anda, yang membawa banyak perubahan menarik. Buat mereka yang tidak tahu, Dishonored 2 juga memenangi anugerah Best Action/Adventure Game di The Game Awards 2016. Jadi sudah tentu, game ini seronok.
Dishonored: Death of the Outsider | PS4

Dishonored: Death of the Outsider merupakan pek standalone expansion berikutan Dishonored 2. Game ini berlangsung selepas peristiwa game kedua di bandar Karnaca dan mengisahkan bekas pembunuh upahan Billie Lurk ketika dia bersatu semula dengan mentornya Daud untuk membunuh entiti misteri yang dikenali sebagai The Outsider.
Same seperti game sebelum, pemain mempunyai akses kepada pelbagai kebolehan ghaib untuk menyelesaikan misi dalam pelbagai cara, daripada bersembunyi hingga sengaja membuat konflik ganas.
Naratif dicipta untuk menjawab apa-apa persoalan yang ditinggalkan oleh game sebelumnya, sambuil menawarkan perspektif yang berbeza kepada pemain dan menamatkan naratif yang bermula dengan kisah Dishonored original.
Sakuna: Of Rice and Ruin | PS4

Pemain akan mengawal dewi Puteri Sakuna, yang ditugaskan untuk menerokai Isle of Demons dan membersihkannya daripada raksasa sambil menjaga sekumpulan manusia.
Game ini terbahagi kepada dua bahagian gameplay iaitu; bahagian pertarungan menentang raksasa yang dipamerkan secara hack-n-slash side scroller; dan simulator pertanian di mana pemain mesti menanam padi di kebun.
Sebagai dewi penuaian, kekuatan Sakuna semakin bertambah dengan setiap tanaman padi, di mana sifat-sifat seperti estetika dan rasa sebenarnya berkait langsung dengan kebolehan tempurnya. Menggunakan alatan pertanian sebagai senjata, tewaskan raksasa jahat yang  mengancam keamanan manusia.
Tomb Raider: Definitive Edition | PS4

Tomb Raider ialah game open world action-adventure dan merupakan reboot kepada siri. Ia bertindak sebagai entri pertama dalam trilogi ‘Survivor’ yang mencerita semula asal-usul Lara Croft. Reboot Tomb Raider asalnya dikeluarkan pada 2013, tetapi yang ditawarkan ini adalah ‘Definitive Edition’ yang mengandungi grafik lebih bagus dan kandungan boleh dimuat turun.
Gameplay tertumpu pada bertahan hidup, pertempuran aksi tinggi, penyesuaian senjata dan peralatan, dan mengatasi persekitaran bahaya apabila meneroka pulau dan melawat pelbagai makam purba. Tomb Raider berlangsung di Yamatai, sebuah pulau di mana Lara (yang masih belum berhati kental) harus menyelamatkan rakan-rakannya dan melarikan diri sambil diburu oleh kultus jahat.
Definitive Edition ini termasuk kandungan bonus dan menggabungkan semua DLC yang dikeluarkan sebelum ini.
Rise of the Tomb Raider: 20 Year Celebration | PS4

Rise of the Tomb Raider adalah sekuel kepada Tomb Raider (2013).
Kisahnya mengikuti Lara Croft (kini lebih kuat mental dan handal) ketika dia memulakan ekspedisi pertama ke Siberia untuk mencari bandar legenda Kitezh sambil berperang dengan organisasi Trinity, yang berhasrat untuk mencuri rahsia kehidupan abadi.
Edisi 20 Year Celebration termasuk kandungan single player “Blood Ties”, sokongan PSVR untuk “Blood Ties”, mode zombi ‘Lara’s Nightmare’, fungsi online Co-op untuk mode Endurance, tetapan difficulty “Extreme Survivor”, pakaian dan senjata 20 Year Celebration, dan 5 skin Lara klasik.
Shadow of the Tomb Raider | PS4

Shadow of the Tomb Raider meneruskan naratif Rise of the Tomb Raider (2015) dan adalah entri ketiga dan terakhir bagi trilogi Survivor.
Berlaku kira-kira setahun selepas peristiwa Rise of the Tomb Raider, kisahnya mengikuti Lara Croft ketika dia menerokai kawasan tropika di benua Amerika hingga terjumpa bandar legenda Paititi. Pada masa yang sama, dia dikejar oleh organisasi Trinity dan harus menghentikan bencana kiamat yang dilepaskan olehnya tanpa sengaja.
Bus Simulator 21: Next Stop | PS4, PS5

Alami kehidupan seorang pemandu bas di Amerika Syarikat dan Eropah. Pandu sehingga 30 bas berlesen oleh syarikat antarabangsa, termasuk bas dua tingkat dan e-bas. Bawa penumpang ke destinasi mereka dengan selamat dan tepat pada masa – sama ada dalam mode single atau multiplayer.
Versi Next Stop mempunyai banyak penambahbaikan dan game mode serba baharu. Di sini, anda mempunyai akses kepada semua perhentian bas dan model bas dari awal permainan dan tidak perlu membuka semuanya secara beransur-ansur. Versi PS5 termasuk grafik yang dipertingkatkan, haptic feedback, sokongan adaptive trigger dan resolusi 4K.
The Evil Within 2 | PS4

Dicipta oleh pakar seram Shinji Mikami, The Evil Within 2 merupakan game survival horror yang wajib anda cuba.
Dimainkan daripada perspektif third-person, pemain akan mengawal seorang detektif bernama Sebastian Castellanos. Walaupun kehilangan semuanya, Sebastian Castellanos diberi peluang untuk menyelamatkan anak perempuannya. Dia mengambil peluang itu dan kini mesti turun sekali lagi ke dunia mimpi ngeri.
Dalam The Evil Within 2, peta lebih besar dan terdapat pelbagai cara untuk pemain mara dalam satu tahap. Pemain boleh meneroka kawasan peta secara bebas untuk melengkapkan objektif sampingan dan mencari sumber terhad. Pemain boleh terlibat dalam konfrontasi langsung dengan musuh menggunakan senjata seperti senapang, mengelakkan sebelum raksasa menyedari kehadiran anda atau menyelinap di belakang musuh lalu membunuh mereka secara senyap.
Wolfenstein: Youngblood | PS4

Wolfenstein: Youngblood ialah first-person shooter dan spin-off kepada siri Wolfenstein.
19 tahun selepas peristiwa Wolfenstein 2, BJ Blazckowicz telah didapati hilang selepas melakukan misi ke Paris. Kini, selepas bertahun-tahun berlatih bawah bapa mereka, Jess dan Soph Blazkowicz (anak kembar perempuan BJ) terpaksa beraksi.
Pemain boleh mengawal sama ada Jessie atau Zofia daripada perspektif first-person di mana anda boleh bermain dengan bantuan pemain lain atau dengan AI. Bekerjasama dengan rakan atau bermain solo, semua terpulang kepada anda. Naik level, teroka dan selesaikan misi bagi membuka kebolehan, senjata, alat, kosmetik baharu dan banyak lagi.
Thymesia | PS5

Thymesia ialah soulslike action-RPG yang meminjam banyak mekanik dan elemen daripada siri Dark Souls.
Menampilkan pertempuran lebih fast-paced, dan sistem pertempuran (agak) rumit, pemain boleh dapatkan senjata daripada bos dan musuh mengerikan lalu menggunakannya sebagai senjata sendiri.
Pada masa yang sama, pemain boleh bertukar menjadi burung gagak semasa pertempuran, lemparkan bulu seperti belati untuk mengganggu serangan musuh, dan lakukan serangan penamat. Seperti mana-mana games soulslike, bina playstyle anda sendiri, dan siap sedia untuk menghadapi cabaran yang menanti.
Rain World | PS4

Diinspirasikan oleh reka bentuk klasik 16-bit, Rain World adalah game survival platformer di mana pemain mengawal “slugcat”, sejenis makhluk ala kucing yang perlu bertahan hidup dalam dunia berbahaya.
Sebagai Slugcat; larikan diri daripada musuh, cari makanan, dan balik ke bilik hibernasi sebelum hujan lebat yang membawa maut tiba. Pemain tidak diberikan panduan jelas tentang cara untuk bertahan hidup, dan ini sebenarnya adalah hasrat pemaju, yang mahu pemain belajar untuk terus hidup dalam persekitaran tanpa memahami fungsi sebenar.
Terokai dunia luas dengan lebih 1600 bilik, yang penuh dengan rahsia purba dan bahaya belum ditemui. Menyelinap, dan mendaki melalui ekosistem yang sentiasa berubah di mana setiap playthrough pasti akan memberi cabaran unik.
Lake | PS4, PS5

Lake ialah game graphic point-and-click adventure yang memfokuskan pada jalan cerita dan gameplay simulasi memandu Berlatarkan tahun 1986, kisahnya mengikuti seorang profesional IT bernama Meredith Weiss yang menghabiskan dua minggu di kampung halamannya iaitu bandar fiksyen Oregon Providence Oaks, di mana dia mengambil alih peranan sementara sebagai penghantar surat di bandar itu.
Sebagai Meredith, pemain berinteraksi dengan pelbagai penduduk di Providence Oaks, sama ada berhubung dengan penduduk lama atau bertemu orang baharu, sambil menghantar surat kepada mereka sepanjang dua minggu itu. Pemain mempunyai pilihan untuk membina hubungan romantik antara Meredith dan watak tertentu dan menjelang hujung permainan, pemain mesti memutuskan sama ada Meredith akan kembali ke kerjayanya di bandar besar, atau tinggal di bandar tenang di tempat dia dibesarkan.
Conan Exiles | PS4

Conan Exiles ialah game online multiplayer survival, yang berkait dengan francais Conan the Barbarian.
Watak ciptaan pemain akan diselamatkan oleh Conan, maka mulalah pengembaraan mereka di dunia fantasi. Jelajah alam yang luas dan bermain bersama-rakan atau orang yang tidak dikenali sambil membina rumah dan berkongsi bandar. Terokai dungeon yang penuh dengan harta karun berharga, kuatkan watak kepada barbarian atau ahli sihir hebat, dan berjuang untuk menewaskan musuh dalam peperangan epik.
Rune Factory 4 Special | PS4

Rune Factory 4 ialah JRPG dan adalah entri ke-6 dalam siri Rune Factory. Yang kami dapat adalah versi Special dengan grafik lebih cantik dan ciri tambahan.
Watak utama (juga watak ciptaan pemain) disalah anggap sebagai ahli diraja yang sepatutnya membantu menguruskan bandar. Selepas salah faham ini dibetulkan, putera sebenar iaitu Arthur gembira untuk membiarkan kita mengambil alih tugasnya.
Dari sana, anda harus menarik pelancong, mendapatkan kepercayaan daripada penduduk kampung Selphia, dan bekerja di sekitar bandar untuk membuka ciri-ciri yang diperlukan bagi menjayakan bandar tersebut. Pada masa yang sama, anda akan menemui misteri di dungeon berdekatan, di mana beberapa manusia telah bertukar menjadi raksasa secara misteri.
Terpulang kepada pemain untuk menyelesaikan masalah itu! Ciri-ciri ikonik pada gameplay masih dikekalkan; yang termasuk pertanian, penerokaan dungeon dan perkahwinan antara watak. Terdapat 12 watak (6 lelaki, 7 perempuan), masing-masing dengan kisah dan latar belakang menarik untuk kita berkenalan dan berkahwin.
Soundfall | PS4, PS5

Soundfall ialah game dungeon crawler yang menggabungkan aksi looter-shooter dengan gameplay berasaskan irama.
Buka kebolehan baharu, dan terokai Symphonia untuk menemui senjata berasaskan muzik luar biasa! Ubah suai senjata anda dengan lebih 500 peralatan untuk dicuba, dan teroka secara solo atau dengan sehingga empat pemain secara offline atau online. Mainkan Campaign Mode, cuba lebih 100 lagu percuma atau import muzik anda sendiri!

Itu sahaja untuk rumusan ini. Sebagai peringatan, semua game di atas akan ditambah ke katalog PS Plus pada 16 Mei. Untuk membaca segala liputan kami tentang PS Plus, sila tekan pautan ini.
Jangan lupa untuk ikuti kami di TikTok!
  @gamersantaimy


Boss yang besar dan terkuat bakal hadir di ‘Fortnite: Save the World’ hujung tahun ini!

Tengah gempak dengan musim kedua terutama untuk acara Black Hole di Fortnite, Epic tidak berdiam diri dan melancarkan Roadmap terbaru sempena musim ke-2 ini!

Menariknya dalam patches yang dikemaskini oleh Epic ini, pelbagai kemaskini akan dihadirkan kepada pemain! Mod yang termasuk tema Halloween yang termasuk Fortnitemares yang akan hadir hujung Oktober hinggalah November.

Tetapi tumpuan terbesar Roadmap adalah pada apa yang terjadi selepas operasi semasa Save the World ini. Selepas kemas kini kandungan kedua patch v11.10, yang dijadualkan pada 12 November, permainan akan mendapat kemas kini yang cukup besar, termasuk bos paling sukar ditangani iaitu Storm King. Storm King akan menjadi perjuangan bos Mythic yang baru dan akan menjadi perkara paling sukar di Save the World.
Storm King

Mythic Storm King

Bersedia untuk berperang! Bersiaplah untuk menewaskan Storm King dalam pertempuran paling mencabar yang dapat dilihat di Save the World! Perjuangan ini mempunyai mekanik baru, cabaran baru dan pemasa yang membesar. Pertarungan ini akan meletakkan pemain terkuat untuk ujian. Mereka yang mampu mengatasi cabaran ini akan berpeluang memperoleh … ~

Senjata Mythic

Mempunyai kuasa Storm King! Senjata unik ini mewakili Storm King sendiri, baik secara visual dan berkuasa. Setiap senjata mempunyai perayaan unik yang membuka tingkah laku khas, tepat dari tahap 1. Menembak projekti yang menonjol untuk headshot yang menggila, caj senjata anda untuk melepaskan letupan laser yang menghancurkan!

Senjata ini drop hanya dari Storm King Mythic. Sekiranya anda ingin menggunakannya, anda perlu mendapatkannya: mereka tidak boleh dijatuhkan dari Backpack anda.

Epic juga merancang untuk melepaskan kandungan lebih sedikit untuk Save the World, tetapi untuk membuat pembaharuan diri mereka lebih besar. Perubahan Roadmap akan bermula pada minggu ini dan akan berterusan dalam beberapa bulan akan datang dengan pembebasan Storm King.

Juga terdapat beberapa ciri baru yang akan dikemaskini oleh Epic yang juga akan mereka cuba hadirkan dalam musim ini. Sebarang kemaskini akan diberitahu kelak. Jadi untuk selebih patch note yang ada untuk musim ini anda boleh lihat terus di laman web rasmi Fortnite!
Sumber: Fortnite
Jangan lupa untuk ikuti kami di TikTok!
  @gamersantaimy
Tags: FortniteFortnite Patch Notes V11Fortnite Save the WorldFortnite Storm KingStorm King


[Review] Valkyrie Elysium – Pertempuran yang menyeronokkan bersama Einherjar!

Dilancarkan pada 29 September 2022, Valkyrie Elysium kini tersedia di PlayStation 4, PlayStation 5 dan PC melalui Steam. Valkyrie adalah satu francais game RPG yang dicipta oleh Masaki Norimoto dan telah mengeluarkan game pertamanya pada tahun 1999. Adakah game ini berjaya menghidupkan kembali francais Valkyrie yang dahulu?

Untuk menjawab persoalan tersebut, mari kita lihat review Valkyrie Elysium.

Jalan cerita

Dalam game ini, kiamat semakin menghampiri dan Odin menghantar seorang Valkyrie bernama Maria turun ke bumi untuk melawan semua musuh dan menghalang kiamat daripada berlaku.  Di sepanjang penceritaan, dia bertemu dengan beberapa pahlawan yang gugur di mana dia boleh menghidupkan mereka semula tetapi dalam bentuk Einherjar, roh yang berjuang bersamanya dalam pertempuran.
Game ini mempunyai sebanyak 9 bab dan setiap daripadanya memiliki satu level besar di mana akan mengakibatkan 15-20 jam masa bermain. Odin memberi satu misi dan anda akan melaksanakannya. Anda akan berjumpa dengan pelbagai watak lain termasuk Einherjar sepanjang perjalanan.

Watak-watak lain semuanya tidak mempunyai sebarang perkembangan. Tetapi untuk watak utama Valkyrie, dia  sendirinya nampaknya berkembang dan menjadi lebih ke arah manusia dan memulihkan emosinya. Dia yang sering membawa ketabahan sepanjang pengembaraan menjadikan Valkyrie sukar untuk dipercayai.
Untuk watak Einherjar, anda akan mendapat sedikit pengetahuan tentang mereka semasa merekrut tetapi ianya terlalu singkat. Untuk penerangan yang lebih terperinci, anda terpaksa membaca melalui biografi di dalam game dan ramai pemain mungkin tidak akan membacanya.

Secara keseluruhan, jalan cerita dalam game ini agak “cliche” dan kurang berkembang. Lagi-lagi bahagian pengakhiran cerita yang boleh diramal dan terasa agak tergesa-gesa. Namun, terdapat juga idea yang bagus didalamnya seperti Valkyrie terikat dengan Einherjar tetapi mereka tidak didedahkan dengan lama.
Pertarungan

Bergerak kepada bahagian gameplay, Valkyrie Elysium adalah game action RPG yang mengikuti level-based dengan mekanik “hack and slash”. Sebaik sahaja anda menyelesaikan setiap level, anda akan dipindahkan ke dunia hub di mana anda boleh memilih misi atau quest sampingan yang anda berminat untuk lakukan.
Apabila anda memasuki pertempuran, anda akan mempunyai saringan ringan, serangan berat, butang lompat dan “dodge”. Apa yang lebih menarik adalah anda boleh menggabungkan kesemua serangan untuk membuat kombo besar yang sekali gus memberikan damage yang besar. Begitu juga dengan level tutorial yang sangat baik dengan mengajar pergerakan asas dan penting.

Jika anda pernah bermain game seperti Devil May Cry, ia hampir sama cuma mereka mengubah kedudukan butang dan serangan yang berbeza dan bersambung diantara satu sama lain. Sebelum berpindah ke dalam dunia hub, anda akan mempunyai skrin skor di mana ia menunjukkan gred berdasarkan kehebatan kombo yang anda lakukan sepanjang level tersebut.
Tidak lupa juga, anda boleh upgrade skill di mana dalam game ini telah menyediakan tiga skill tree kepada Maria. Dengan adanya skill tree yang disediakan untuk Maria, anda boleh mendapatkan buff di mana serangan karakter akan menjadi lebih kuat daripada serangan biasa.

Untuk upgrade skill tree, apa yang anda perlukan adalah bahan (material) yang dijatuhkan musuh dan terdapat tiga jenis bahan yang anda perlukan iaitu “Offensive, Defensive” dan “Support”. Jadi, dengan adanya pelbagai jenis bahan yang dijatuhkan oleh musuh, anda boleh upgrade skill tree Maria mengikut play style yang korang mahukan.
Dengan upgrade skill ini juga, anda boleh membuka skill dan pergerakan baharu dan secara tidak langsung boleh digunakan semasa bertarung. Bukan sahaja karakter yang boleh di upgrade, senjata yang digunakan oleh Maria juga boleh di upgrade dengan menggunakan bahan yang berteraburan di persekitaran.
Magic dan Einherjar

Selain bertempur dengan menggunakan senjata, anda juga boleh menggunakan Einherjar dan Magic yang tersedia di dalam game seperti “Thunder, Fire” dan “Healing”. Magic ini bukan sahaja digunakan untuk menyerang musuh sahaja tetapi ia juga mempunyai kesan selepas menggunakannya di mana senjata yang digunakan mendapat pertalian elemen dan boleh digunakan kepada musuh.
Untuk Einherjar, mereka akan berjuang bersama anda dalam pertempuran untuk jangka masa yang singkat sebagai rakan kongsi terkawal AI. Walaupun AI tidak mempunyai sejarah yang agak baik dalam game RPG, saya boleh mengatakan dengan selamat bahawa Einherjar adalah bahagian terbaik dalam game.

Anda tidak perlu risaukan tentang mereka kerana mereka tidak akan mati dan telah pun mati. Rasanya agak puas apabila melihat mereka keluar bertarung bersama pemain untuk menewaskan musuh yang lebih besar. Secara keseluruhan, terdapat empat Einherjar dan setiap daripada mereka menggunakan unsur yang berbeza.
Terdapat satu mekanik yang begitu menarik perhatian saya di mana selepas menggunakan kemahiran sihir atau memanggil Einherjar, senjata Valkyrie akan memperoleh yang sama. Kemudian boleh digunakan terhadap musuh yang mempunyai unsur dan kelemahan yang berbeza. Sekali gus menjadikan strategi utama dalam setiap pertarungan.

Siri Valkyrie memang sangat memfokuskan kepada hubungan diantara Valkyrie dan Einherjar walaupun tidak banyak menunjukkan banyak cerita mengenainya. Namun, hubungan mereka akan menjadi lebih rapat apabila Valkyrie menggunakannya semasa bertarung.
Dunia persekitaran

Dunia Valkyrie Elysium menunjukkan semasa bumi sedang diambang kiamat yang agak suram. Anda akan melalui banyak runtuhan atau bandar, kampung dan istana yang telah ditinggalkan. Semasa bermain versi demo, saya fikir ia akan membantu menetapkan suasana yang lebih gelap untuk perjalanan cerita tetapi apa yang jadi adalah sebaliknya dan rasa lebih kosong.
Persekitaran yang ada dalam dunia Valkyrie semuanya nampak sangat terperinci tetapi apabila bermain dengan lebih lama, ia nampak berulang dan tidak bermaya. Reka bentuk persekitaran selalunya berlumpur dengan pelbagai bentuk bangunan zaman pertengahan generik berwarna kelabu kusam. Walaupun bertukar kepada suasana yang bersalji, ia masih rasa sama seperti awal.

Terdapat satu misi untuk mencari item yang hilang dengan mengikuti rama-rama. Nasiblah ada rama-rama yang boleh tolong tunjukkan jalan, kalau tidak, saya telah sesat merata kerana hampir semua bangunan kelihatan sama.
Kesimpulan

Secara keseluruhan, saya rasa Valkyrie Elysium adalah game yang baik walaupun saya banyak mengatakan perkara buruk tentang game ini. Pada pendapat saya, pertempuran dalam game ini sememangnya sangat menyeronokkan terutama sekali apabila memanggil Einherjar. Namun, ceritanya terasa tergesa-gesa, wataknya kurang berkembang dan reka bentuk dunianya terlalu membosankan.
Jika ingin bermain game ini, saya sarankan anda untuk tidak menghiraukan tentang perkara yang saya katakan dan pergi membunuh semua musuh serta selamatkan bumi sebelum kiamat.

Kepada sesiapa yang berminat untuk mencuba action RPG yang mempunyai pertempuran pantas, saya sarankan anda untuk mendapatkan Valkyrie Elysium dan ia akan dilancarkan pada 29 September 2022 di PlayStation 4, PlayStation 5 dan PC melalui Steam.
Untuk dapatkan review lain daripada kami, sila klik pautan ini.
 Pra-pesan Sekarang!

Valkyrie Elysium
Release Date: 2022-09-29PlayStation 4, PlayStation 5, Steam
Valkyrie Elysium merupakan game action RPG baharu dalam francais Valkyrie Profile.

Jangan lupa untuk ikuti kami di TikTok!
  @gamersantaimy
Tags: Valkyrie Elysium


Pelukis manga seram terpaksa henti lukis, diganggu hantu hingga hampir mati!

Jarang-jarang kita dapat dengar berita bahawa seorang mangaka sanggup berhenti melukis untuk teruskan hidup. Anda pasti tertanya-tanya bagaimana sebuah buku fiksyen boleh membuat penciptanya berhenti daripada meneruskan karya.  Tetapi apabila anda membaca semua benda yang berlaku kepada mangaka, mungkin anda akan faham mengapa dia terpaksa berhenti daripada meneruskan karya manga seram miliknya yang bertajuk PTSD Radio.

PTSD Radio ialah manga seram yang dihasilkan oleh Maasaki Nakayama. Untuk pengetahuan anda, kisah seram yang terdapat dalam manga ini mempunyai serba sedikit pengalaman sebenar daripada pelukis ini. Ia diterbitkan pada 7 Julai 2010 dan sebanyak enam jilid tersedia secara fizikal dengan tiga salinan edisi omnibus dan setiap salinan mempunyai dua jilid.

Kali terakhir PTSD Radio dikemas kini adalah pada 2018 lalu dan penerbit manga ini ialah Kodansha Comics. Maasaki Nakayama juga terkenal dengan Fuan no Tane (Seeds of Anxiety).
Mengapa manga ini istimewa?
PTSD Radio mempunyai koleksi cerita pendek seram yang berbeza di dalam manga walaupun akan ada yang berkait. Setiap bab manga ini dinamakan sempena frekuensi radio tertentu yang muncul semula sebagai bab lain untuk meneruskan sambungan cerita sebelum ini.

Perkembangan cerita manga ini berjalan dengan lancar sehinggakan kebanyakan pembaca gagal untuk memahami betapa menakutnya cerita-cerita tersebut. Sama seperti siri manga Junji Ito, gaya seni manga ini mengandungi elemen “body horror” dan reka bentuk hantu yang sangat menyeramkan. Ia memberikan kita pandangan daripada perspektif lain bahawa betapa seramnya setiap objek yang ada dalam kehidupan seharian kita.
Kenapa mangaka berhenti berkarya?
Beberapa tahun sebelum manga ini dimulakan, mangaka siri ini telah menyewa tempat kerja di mana dia boleh melakukan kerjanya. Dia juga telah mengupah pasukan untuk mengerjakan manga ini. Insiden seterusnya telah menyebabkan dia membuat keputusan untuk berhenti menulis PTSD Radio.
gambar sekadar hiasan
Perkara pertama yang ditemui oleh Masaaki Nakayama dan pasukannya di tempat baru ialah terdapat sebuah kuil yang rosak berdekatan di kawasan mereka. Berdasarkan mereka, kuil adalah tempat suci di mana orang datang untuk beribadat dan Masaaki Nakayama mendapati kuil tersebut agak luar biasa.
Namun dia tidak mempedulikan kuil itu kerana terlalu sibuk untuk mengejar tarikh akhir siri manganya. Pada suatu hari, seluruh pasukannya menghadapi perkara pelik seperti siling di rumah  seperti dicakar, bau busuk seperti air longkang dan lampu terpadam secara tiba-tiba.

Keadaan bertambah teruk apabila beberapa ahli pasukannya mula ternampak bayang-bayang di dalam bangunan. Selepas itu, beberapa pekerjanya berhenti kerana menghidapi penyakit. Selepas berpindah, kali ini giliran Maasaki Nakayama pula menghidapi penyakit dan dia telah menerangkan keadaannya di akhir manga:
Lepuh darah berwarna hitam gelap terbentuk di seluruh bibir, lidah dan gusi saya dan tidak berhenti berdarah. Selain itu, badan saya dipenuhi dengan hematomas (tompok darah beku) dan saya mula milihat darah dalam air kencing dan najis saya. Saya tahu ini bukan perkara kelakar, jadi saya ke hospital untuk diperiksa dan…Maasaki Nakayama berkongsi tentang situasinya menerusi lukisan manga ini

Menurut manganya, dia harus dimasukkan ke hospital secepat mungkin atau dia akan mati. Ini kerana badannya tidak menunjukkan sebarang platelet darah. Penyakit yang dijangkiti oleh Maasaki Nakayama ialah Idiopathic Thrombocytopenic Purpura (ITP), suatu kondisi di mana platelet menurun secara tidak normal dalam badan dan pebukaan darah berhenti. Ini menyebabkan pendarahan yang tidak jangka secara dalam dan luaran. Dia telah melukis situasi yang sama dengan penyakitnya dalam manga ini, di mana seseorang memuntahkan darah dan syaitan muncul dari muntah tersebut.
Dia kemudiannya telah menghidapi penyakit baru iaitu sebelah mukanya membengkak seperti belon dan suhu badannya menurun. Situasi itu juga telah dilukis di dalam manganya. Selepas perkara tersebut, dia telah membuat keputusan untuk tidak menyambung siri PTSD Radio dan sehingga kini tiada khabar berita tentang manga tersebut.

Buat masa ini, manga PTSD Radio sedang berada dalam kategori “hiatus tidak rasmi” kerana tiada pengumuman rasmi daripada Maasaki Nakayama. Tetapi ramai peminat telah menganggap siri tersebut sebagai selesai kerana apa yang dihadapi oleh mangaka itu benar-benar menyeramkan.
Jadi apa pendapat anda tentang kisah pelukis manga seram PTSD Radio ini, adakah rumah yang mereka menyewa tersebut berhantu? Boleh berikan pendapat anda di ruangan komen di bawah. Ikuti Gamer Santai untuk pelbagai liputan mengenai anime, manga, game dan banyak lagi.
Jangan lupa untuk ikuti kami di TikTok!
  @gamersantaimy
Tags: HorrormangaPTSD Radio


Valheim dibuat oleh pasukan 5 Orang sahaja dan dalam proses untuk memperluaskan permainan!

Gelaran survival terbuka Iron Gate AB, Valheim dilancarkan pada akses awal di Steam awal bulan ini, dan dari awal pelancaran, ia meletup dan menjadi terkenal. Penerimaan kritikal untuk permainan ini sangat mantap, dan dengan cepat mengumpulkan pangkalan permainan yang besar, setelah terjual lebih dari 3 juta salinan dalam waktu yang sangat singkat. Permainan ini mendapat pujian khusus untuk ukuran, kerumitan, dan kedalaman mekanikalnya, yang membuatnya lebih mengejutkan bahawa Valheim seperti yang ada sekarang dikembangkan oleh pasukan yang sangat kecil.

Bercakap dengan PC Gamer dalam temu bual baru-baru ini, pengasas bersama Iron Gate, Henrik Törnqvist mendedahkan bahawa Valheim dikembangkan oleh pasukan yang terdiri daripada hanya lima orang sahaja. Dengan permainan yang menyaksikan ledakan populariti yang besar dan telah melihat kejayaan yang lebih banyak daripada yang diharapkan oleh para pembangun, Iron Gate kini dalam proses memperluas dan merekrut lebih banyak orang untuk terus menyokong dan menambah permainan.

“Kami benar-benar akan mengrekrut beberapa orang lagi,” katanya ketika ditanya tentang apakah Iron Gate AB akan berkembang. “Kami sedang memulakan proses itu. Ya, akan ada lebih banyak orang untuk menangani segala-galanya, kerana sekarang kita telah mencapai had kita semua yang dapat kita lakukan. “
Valheim kini dalam akses awal, dan pengembang mempunyai rancangan untuk menyimpannya dalam keadaan akses awal selama sekurang-kurangnya satu tahun, dan selama ini mereka akan menambahkan banyak kandungan baru ke dalam permainan. Pada masa ini, peta jalan untuk kandungan yang dirancang merangkumi lebih banyak bos, resipi membuat, bioma tambahan, dan banyak lagi.

Di Reddit, InfernoFPS memposting pilihan untuk dunia Valheim ini di mana kelima-lima bos dan biome berada dalam jarak berjalan yang mudah dari titik awal. Seperti yang anda lihat di atas, empat bos, dan peniaga, semuanya berada di benua pemula, yang mengandungi biome Meadows, Black Forest, Swamp, dan Mountain. Anda bahkan tidak perlu memikirkan untuk berlayar sehingga anda bersedia untuk bos kelima, yang berada di pulau kedua di seberang selat yang sempit. Tidak memerlukan bot panjang untuk ke sana! Rakit sederhana akan berjaya
Itu adalah kebiasaan sistem generasi dunia yang sangat menakjubkan. Adakah peta yang sangat mudah ini akan menjadikan permainan Valheim menyeronokkan? Kami tidak pasti…. Separuh keseronokan adalah menjelajah dunia dan melakukan perjalanan berisiko melintasi lautan. Adakah ia akan menjadi dunia yang hebat bagi speedrunners Valheim? Pasti. Sekiranya speedrunners Valheim ada. Apa pun jua, Valheim menjadi sebuah permainan hebat untuk tahun ini dan tahniah kami ucapkan!
Sumber: PCGamer
 Muat turun di sini

ValheimPublisher: Coffee Stain PublishingDeveloper: Iron Gate ABRelease Date TBCMicrosoft Windows, Steam
Sebagai seorang pahlawan yang terbunuh dalam pertarungan, para Valkyrie telah membawa roh anda ke dunia Norse kesepuluh, Valheim. Dikelilingi oleh makhluk pelik dan musuh kuno kepada  para dewa, anda adalah penjaga terbaru di tempat suci purba ini, dan ditugaskan untuk membunuh musuh lama Odin dan membawa keseimbangan kepada Valheim.

Jangan lupa untuk ikuti kami di TikTok!
  @gamersantaimy
Tags: Iron Gate ABValheimValheim 5


One Piece #1011: Pakatan antara Big Mom & Kaido mungkin sudah tamat! Perang tiga hala?

Story arc Wano di One Piece telah maju dalam cara yang sangat tidak dijangka! Masih lagi mengisahkan “Onigashima Raid“, bab #1011 dari manga menunjukan bahawa salah satu daripada dua antagonis semasa dalam story arc ini mungkin akan berpaling tadah.

AMARAN! Di bawah adalah spoiler untuk manga One Piece bab #1011!

One Piece, Ch. 1,011: Split from Kaido, Big Mom goes on a rampage of her own! Read it FREE from the official source! https://t.co/URg7HBPgss pic.twitter.com/GPFTwTuuB7
— Shonen Jump (@shonenjump) April 25, 2021

Dalam bab sebelum, Big Mom hampir lemas selepas Law dan Kidd bekerjasama untuk mengasingkannya dari Kaido. Setelah diselamatkan oleh Prometheus, Kidd dan Killer memutuskan untuk mengejar Big Mom. Dalam bab #1011, Big Mom menyerang balas dan melancarkan serangan elektrik baru dari awan bernama “Hera” yang menggantikan Zeus. Serangan dahsyat ini, dilabel sebagai Fulgora, menyebabkan dirinya, bersama Kidd dan Killer, terhempas semula di pulau Onigashima di mana Big Mom terjatuh di tingkat dua.

Di tingkat dua, kami boleh melihat Tama (seorang budak perempuan dari Wano), bersama Nami dan Usopp sedang menunggang Komachiyo sambil dikejar oleh Page One, salah satu ahli Tobi Roppo. Page One bertungkus lumus mengejar Komachiyo, di mana kita dapat melihat beberapa adegan lucu dari Nami dan Usopp yang tidak berhenti memukul muka Page One kerana takut dibunuh.

Tama yang lebih berani, mengarahkan Komachiyo untuk pergi ke kawasan istana yang lebih terbuka, di mana dia membuat rancangan untuk memerintahkan ke semua Beast Pirate menggunakan abiliti Kibi Dango (dango yang diperbuat dari pipinya, semua yang memakan dango ini akan patuh pada arahan Tama). Usopp menembak dua Pop Green berturut-turut yang berjaya melambatkan Page One, dan fikir mereka berjaya selamatkan diri. Malangnya, Big Mom tiba-tiba muncul di depan mereka. Big Mom sudah siap sedia untuk membunuh Usopp dan Nami … sehinggalah Tama menyapanya.

Yang peliknya, semua kejahatan Big Mom serta merta hilang, dan diganti dengan sifat yang ramah tamah terhadap Tama. Menurut Prometheus, ini adalah Big Mom dalam “mod ibu”. Ketika Nami dan Usopp bersembunyi di celah bulu Komachiyo, Big Mom berterima kasih kepada Tama kerana membantunya ketika dia hilang ingatan di kota Okobore.
Tama memberitahu Big Mom bahawa kota Okobore sebenarnya telah dibakar oleh konco-konco Kaido. Setelah mendengar perkara ini dari Tama yang menangis, kemarahan Big Mom kembali semula. Pada saat itu, Page One berjaya bertemu Usopp dan Nami. Dia juga melihat Big Mom dan menganggap Yonko tersebut ada di sini untuk membantunya. Sebaliknya, Big Mom kata “walaupun dalam dunia lanun yang kejam, masih ada ‘code of honor’,” lalu memberi satu tumbukan haki ke leher Page One.

Pada hujung bab ini, pembaca boleh melihat Big Mom mengarahkan kemarahannya kepada anak buah Kaido. Bergantung pada bagaimana situasi ini berubah, Big Mom mungkin akan menamatkan pakatan mereka dan berperang sekali dengan Kaido juga.
Apa pendapat anda tentang bab ini? Siapa sangka Big Mom ada prinsip yang kuat? Adakah Big Mom akan mulakan perang tiga hala baru? Jom kongsi pendapat dengan saya sekarang di ruang komen! Untuk segala liputan kami tentang One Piece, sila tekan sini.
Sumber – Shueisha
Jangan lupa untuk ikuti kami di TikTok!
  @gamersantaimy
Tags: animebab #1011Big Mommangaone pieceTama


Beta terbuka game Aksi RPG free-to-play Magic: Legends bermula!

Magic: Legends nampaknya telah tersedia dalam versi beta terbuka untuk PC melalui Arc Games dan Epic Games Store, diumumkan oleh penerbit Perfect World Entertainment dan pembangun Cryptic Studios. Pelancaran penuh dijadualkan untuk PlayStation 4, Xbox One, dan PC pada tahun 2021.

Lebih menarik, pemain yang memuat turun Magic: Legends on Arc Games akan menerima kostum “Gavony Vigilante” percuma untuk watak mereka, juga skin “Bruiser” untuk creature summon Ogre Mortar, dua drop boost dan dua mission boost. Pemain yang memuat turun melalui Epic Games Store akan mempunyai masa sehingga 6 April jam 9:00am PT (7 Apr 1am Malaysia) untuk mendapatkan kostum “Moorland Ranger” percuma, “Moorland Ranger Werewolf” summon skin, dan dua drop boost.

Gambaran keseluruhan beta terbuka
Magic: Legends membolehkan peminat Magic: The Gathering untuk menjelajah Multiverse seperti sebelumnya. Setelah memilih dari salah satu daripada lima kelas pemula Planeswalker, pemain akan pergi ke pelbagai kawasan yang terkenal dengan permainan kad terkenal, termasuk Innistrad, Tazeem, Benalia dan banyak lagi. Semasa menjelajah kawasan ini, pemain akan mengumpulkan Artifak, Peralatan dan mantera berdasarkan Mana, yang akan digunakan untuk menolong mereka membina setumpuk serangan rawak yang kuat.

Ciri-ciri utama

Kisah ‘Magic’ Baru – Kekuatan Ancient bergerak dalam kegelapan, dan terserah kepada pemain untuk mengumpulkan kekuatan yang diperlukan untuk melawan kejahatan ini. Magic: Legends menampilkan watak-watak terkenal dari francais ikonik di pelbagai jalan cerita, akhirnya berpuncak dengan konflik dengan penjahat kuat dari Multiverse.
Jadilah Planeswalker – Magic: Legends membolehkan pemain memanfaatkan kekuatan mana melalui lima kelas starter yang berbeza dan beralih antara kelas ini dengan cepat – dengan kelas tambahan yang tersedia di kemudian hari.
Berjalan di Jalan Anda Sendiri – Planeswalkers perlu melintasi pelbagai pesawat untuk menyelamatkan Magic Multiverse, tetapi bagaimana mereka menerusakan jalannya terserah mereka.
Kawal segala Chaos – Pemain akan membuat keputusan pantas dan taktikal di medan perang secara real-time, sambil membina setumpuk mantera dari perpustakaan mantera secara strategik, yang akan keluar secara rawak semasa pertempuran. Sama ada mereka menggunakan kekuatan Mana Putih, Biru, Hitam, Merah, atau Hijau — pilihan mereka menentukan bagaimana mereka menavigasi medan perang.
Kumpulkan dan Naik Taraf – Magic: Legends menawarkan pelbagai mantra dan halaman mantra yang dapat dikumpulkan untuk menjadikan setiap mantra lebih hebat. Pemain akan memperoleh dan menggunakan Peralatan dan Artifak untuk bersinergi dengan geladak mereka untuk membuat gaya permainan yang mereka mahukan.
Lawan Bersama – Pemain dalam Magic: Legends dapat dilalui sendirian atau dengan hingga dua Planeswalkers yang lain. Pemain dapat menyiapkan muat turun yang unik untuk membina kekuatan rakan sepasukan mereka atau menguji kecekalan mereka dalam 1v1 PvP Duels.

Beta Terbuka Magic: Legends memperkenalkan lima kelas starter unik Planeswalkers, dengan kelas tambahan yang tersedia kemudian:

The Geomancer menggunakan kekuatan Bumi untuk memukul musuh dalam jarak dekat dengan serangan batu dan lava yang dahsyat. Mereka mampu menyerap pukulan yang sebaliknya dapat melumpuhkan Planeswalkers lain dengan perisai batu mereka. Geomancer lebih suka memanggil makhluk seperti unsur goblin, kavu dan bumi.
The Mind Mage mempersonakan akal yang tenang. Sebagai Planeswalker yang memusatkan perhatian pada kekuatan psikik, mereka dapat memerangi musuh dari jarak yang aman, mengendalikan projektil dengan kekuatan telekinetik, dan mengunci musuh berbahaya dengan mantra yang membuat mereka tidur atau mematikannya melawan sekutu mereka.
The Beastcaller adalah perwujudan kekuatan primer dan keganasan. Mereka dapat mengalahkan gerombolan musuh di medan perang dengan menghancurkan pukulan dari spirit axe yang besar sambil menyelaraskan serangan dengan rakan Aether Fox dan binatang buas yang dipanggil.
The Sanctifier sama mahir memukul musuh dengan baut cahaya yang menyala seperti memperbaiki luka rakan-rakan yang jatuh. Kelas ini dapat memanggil para malaikat, paladin dan mereka yang berdedikasi untuk memerintahkan perlindungan dalam pertempuran sambil membazirkan musuh dengan cahaya yang adil.
The Necromancer menggunakan ritual mematikan untuk menghancurkan musuh dan meningkatkan gerombolan mayat hidup untuk tujuan mereka sendiri. Kelas ini menggunakan hubungannya yang unik dengan kematian untuk merobek kehidupan dari yang hidup dan menghancurkan kekuatan musuh yang mengerikan.

Di samping itu, pemain akan menjelajah lima kawasan yang berlainan di empat plane, diambil terus dari set kad Magic: The Gathering:

Shiv – Pulau vulkanik di island on the plane of Dominaria– dihuni oleh suku Ghitu, goblin, ogres, dan naga.
Benalia – Sebuah kota negara gereja di atas kapal terbang Dominaria, di mana dataran bergulir memenuhi rawa gelap. Orang Benalish berperang dengan fanatik Cabal dan setan mereka.
Tazeem – Benua hutan di atas pesawat Zendikar, yang menampilkan batu-batu Hedron mistik, pohon-pohon besar, dan sungai-sungai yang rimbun — dihuni oleh merfolk, elf, dan sejumlah makhluk liar.
Tolaria – Akademi tropika di wilayah Dominaria – penuh dengan ahli sihir yang bercita-cita tinggi, binatang Homarid, dan bangunan artifak.
Gavony – Wilayah di pesawat Innistrad, di mana penempatan dan penduduk bandar sentiasa diserang oleh manusia serigala dan mayat hidup.

Pemain juga akan memanfaatkan kekuatan Spark mereka untuk membangun dan mengembangkan serpihan peribadi mereka dari Meditasi Realm – pesawat yang sentiasa berubah dari asal misteri dan banyak rahsia yang melayani tuan yang tidak diketahui.
Jadi jangan lupa untuk mencuba sendiri Magic: Legends dan muat turunnya di  Arc Games dan Epic Games Store.
 Lihat di sini

Magic: LegendsRelease Date TBCArcade, Epic Games Store
Magic: Legends adalah sebuah permainan RPG aksi. Diterbitkan 23 Mac, 2021. Dunia fantasi kadbod Magic: The Gathering telah menjadi asas untuk aksi bebas bermain-RPG Magic: Legends, kini tersedia dalam versi beta terbuka untuk dicuba oleh semua orang.

Jangan lupa untuk ikuti kami di TikTok!
  @gamersantaimy
Tags: beta terbukabeta terbuka Magic: LegendsMagic: Legends


Anime Isekai Pelik “Reborn as a Vending Machine” Akan Tayang Pada Julai Ini!

Daripada novel ringan, kini hadir dalam bentuk anime pula. Siri isekai pelik “Reborn as a Vending Machine, I Now Wander the Dungeon” atau “Jihanki” secara rasmi mendapat adaptasi anime. Bukan setakat itu sahaja, jadual tayangan dan trailer juga telah didedahkan!

Protagonis kita yang telah menjadi vending machine, Boxxo akan disuarakan oleh Jun Fukuyama manakala heroin Lammis pula disuarakan oleh Kaede Hondo. Studio yang akan menghasilkan anime ini ialah Studio Gokumi bersama AXsiZ.

Untuk pengetahuan anda, anime Reborn as a Vending Machine merupakan adaptasi daripada novel ringan yang ditulis oleh Hirukuma dan ilustrasinya dihasilkan oleh Itsuwa Katou. Siri ini juga telah mendapat adaptasi manga oleh Kunieda dan Hagure Yuuki. Kalau anda ingin membacanya, terjemahan bahasa Inggeris telah diterbitkan secara rasmi oleh Yen Press.

Berikut adalah sinopsis untuk siri ini:
Ia mengisahkan seorang fanatik mesin vending yang menemui ajalnya kerana dihempap oleh sebuah mesin vending. Dia kecewa setelah mendapati dia telah dilahirkan semula sebagai mesin vending di dunia lain. Setelah dia berjaya keluar dari sebuah hutan yang dihuni oleh orang jelmaan katak dan raksasa lain, berbekalkan dengan hanya dua produk, Boxxo, memerlukan syiling untuk kekal hidup, menyimpan stoknya dan upgrade dengan kemahiran baru.Dia bernasib baik setelah diselamatkan oleh seorang wanita muda yang cepat menyedari bahawa mesin vending itu mempunyai perasaan, lalu membawa Boxxo ke tempat tinggal manusia. Selepas itu, muncul mesin aneh secara beransur-ansur memberi kesan di dunia sekitarnya. Boxxo menubuhkan partinya di sepanjang perjalanan walaupun dia tidak mampu bercakap atau bergerak dan hanya berkomunikasi menggunakan perkataan yang telah dirakam pada mesin vending itu.
Untuk mendapatkan liputan lain mengenai anime daripada kami, boleh klik pautan ini.

Gamer Santai sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!
Jangan lupa untuk ikuti kami di TikTok!
  @gamersantaimy
Tags: JihankiReborn as a Vending Machine


Pemain kedua terbaik Call of Duty: Vanguard kantoi menggunakan cheat

Seperti yang kita tahu, ramai pemain menggunakan cheat untuk menang dalam pelbagai game. Kini, terdapat satu klip yang menunjukkan pemain kedua terbaik Call of Duty: Vanguard iaitu “Pplehx” telah menggunakan cheat wallhack semasa stream.

Ranked Play ialah mod kompetitif untuk Call of Duty: Vanguard yang mengikut peraturan Call of Duty Pro League untuk membolehkan pemain lain bersaing dengan pemain profesional. Malangnya, Vanguard masih mempunyai masalah cheater dan beberapa pemain dapat mengatasi anti-cheat dengan menggunakan hack.

The #2 ranked player on Vanguard (“pplehx”) has been caught cheating after his stream bugged and showed he had walls 💀 (via @V1A70) pic.twitter.com/rpF3SnX3jI— CDL Intel (@intelCDL) April 11, 2022

Klip ini menunjukkan Pplehx dalam perlawanan Hardpoint di Tuscan. Selepas mati di gereja, Pplehx sedang memerhati POV rakan sepasukannya dan secara tiba-tiba terdapat bug yang telah mendedahkan wallhack yang digunakannya. Ini merupakan penipuan yang biasa digunakan untuk membolehkan pengguna melihat lokasi musuh melalui dinding. Klip daripada stream mereka jelas menunjukkan ahli pasukan musuh dengan kotak berwarna merah untuk memberikan lokasi tepat mereka.

Ini bukan kali pertama pemain Vanguard mendedahkan yang mereka menggunakan cheat secara tidak sengaja. Sebelum ini, terdapat seorang pesaing dalam Liga CoD Kolej cuba membuktikan mereka tidak bersalah, tetapi akhirnya dia terkantoi apabila dia memusingkan webcam-nya menghadap monitornya lalu mendedahkan cheat mereka di dalam stream.

Anti-cheat Ricochet Activision telah melakukan kerja yang agak baik dalam membantu membanteras sekumpulan cheater di Warzone, tetapi ianya masih tidak tersedia di Vanguard, di mana pemain jelas masih menggunakan cheat dalam kejohanan online. Tiada tarikh khusus yang diberikan untuk Anti-cheat ini tersedia untuk Vanguard, kerana Activision sebelum ini mengumumkan Ricochet akan datang ke Vanguard pada masa akan datang.
Buat masa sekarang, Pplehx masih disenaraikan sebagai pemain kedua tertinggi pada leaderboard Call of Duty: Vanguard. Setakat ini masih tiada lagi hukuman yang dikenakan kepada pengguna cheat ini, harapnya Call of Duty dapat bertindak dengan lebih segera untuk menyelesaikan isu ini. Untuk lebih banyak berita menarik tentang Call of Duty, sila klik pautan ini.
Sumber: Twitter
Jangan lupa untuk ikuti kami di TikTok!
  @gamersantaimy
Tags: Call of Duty: Vanguard


[Temu ramah eksklusif *MINI SPOILER*] Perbincangan tentang dunia mecha Netflix Eden bersama Yasuhiro Irie!

Kadang-kala, kita hanya mahu menonton anime yang mudah untuk faham dan tidak rumit untuk mengalihkan fikiran, buat sebentar. Bagi saya, kriteria itu tepat dengan Eden, yang bakal keluar di Netflix. Tidak ada apa yang rumit, di mana ia mengisahkan perjalanan seorang kanak-kanak perempuan yang sedang mendewasa. Di sini, kita bercakap dengan pengarah Eden, Yasuhiro Irie, dengan bantuan dari Yoshiko Okura, yang bantu menterjemahkan untuk kita. Jika anda tidak tahu tentang Eden, anda boleh membaca ulasan tanpa spoiler saya di SINI.

Pengarah Yasuhiro Irie, dengan poster Eden
Harap maklum! Temu ramah ini mengandung beberapa spoiler, jadi sila teruskan membaca dengan berhati-hati. Mari kita teruskan!

Apa yang menarik perhatian anda ke projek ini?
Yasuhiro Irie: Produser untuk projek ini, Justin (Leach) menghubungi saya dan menunjukkan kepada saya dunia yang telah ditulisnya. Ia menceritakan apa yang terjadi, pandangan dunia, dan saya sangat tertarik dengan teks itu dan berpendapat bahawa ia sangat menyeronokkan untuk menjadi sebahagian daripada itu.
Pada masa lalu, anime seperti Ghost in the Shell dan Neon Genesis Evangelion telah mendekati genre mecha/robot dengan idea yang menarik tentang hubungan manusia dengan robot. Bagaimana Eden mendekati subjek ini?
YI: Pendekatan untuk robot dalam karya ini adalah bahawa mereka tidak akan dapat menggunakan kata-kata seperti manusia. Tetapi, bagaimana mereka akan menampilkan dan berkongsi emosi ketika tidak mempunyai wajah, mata, atau mulut manusia untuk mengekspresikan diri? Bagaimana mereka kemudian berkomunikasi dengan orang terakhir di Bumi, iaitu Sara? Saya fikir itu adalah premis yang sangat menarik.

Apakah perbezaan dalam membuat anime asli dan mengadaptasi daripada manga?
YI: Semasa anda mengusahakan adaptasi manga atau bahan sumbernya, saya rasa apa yang penting adalah untuk memastikan anda mengingati perasaan ketika pertama kali membacanya, kerana mungkin itulah yang akan dirasakan oleh kebanyakan peminat ketika mereka membaca sumber bahan, dan anda perlu ingat perkara itu semasa membuat adaptasi.
Semasa anda mengusahakan sesuatu yang lebih asli, tiada siapa yang tahu apa-apa tentang dunia atau apa yang akan anda lakukan. Jadi, ini datang dari kami, pengeluar, dan anda terus mengisi karya dengan idea-idea yang anda rasa seronok dan menarik, dan begitulah anda mula membina dunia yang lebih besar.
Apa yang mengilhamkan pilihan untuk beralih dari animasi tradisional 2D ke animasi 3D CGI?
YI: Semasa produser Justin (Leach) datang kepada saya, dia mencadangkan untuk melakukan ini dalam 3D CG. Kami berbincang dan bermain dengan idea-idea tentang watak-watak dalam 2D dan robot dalam bentuk 3D, macam-macam jenis idea. Secara peribadi, saya memilih kerja 3D CG sepenuhnya kerana saya fikir itu adalah cabaran baru bagi saya. Semasa saya membuat karya 3D CG sebelum ini, saya merasakan bahawa saya tidak dapat melakukan semua yang dimahukan ketika itu, jadi ini adalah peluang yang baik untuk meneroka dunia 3D CG.
Dengan begitu banyak kisah dalam empat episod, adakah ada apa-apa kebimbangan mengenai jalan cerita yang tidak cukup jelas untuk difahamkan oleh penonton?
YI: Terdapat pelbagai elemen dalam setiap episod, tetapi kami mempunyai tahap maklumat yang berbeza, untuk dibahas. Sebilangannya terperinci, manakala yang lain dapat dilihat pada tahap lain kerana maklumatnya lebih ringan. Saya merasakan bahawa semua perkara mengenai dunia telah dijelaskan atau ditunjukkan kepada dan melalui Sara, selaku watak utama. Emosinya, apa yang dilihatnya … ketika penonton mengikuti cerita dari perspektifnya, saya yakin ia berjaya.

Premis cerita ini mengikuti seorang gadis muda bernama Sara yang cuba bertahan dalam dunia di mana robot mengambil alih. Apakah aspek yang paling mencabar dalam membuat watak robot yang dapat difahami oleh penonton?
YI: Ada pendekatan tertentu yang harus kami tunjukkan kepada robot di sekeliling Sara kerana mereka telah lama berkomunikasi dengannya. Christophe (Ferreira, pereka konsep) memutuskan untuk tidak memilih reka bentuk tajam, sebaliknya memilih kotak bulat untuk memberikan robot bentuk yang lembut. Melalui itu, anda dapat merasakan hubungan antara robot dan Sara, dan seberapa dekat hubungan kerana masa yang dihabiskan bersama. Konsep Christophe adalah bahawa robot ini mempunyai kualiti reka bentuk produk perindustrian, yang bermaksud bahawa mereka dirancang untuk bersama orang, di ruang dengan manusia, dan itu memberi kesan besar pada reka bentuk.
Bagaimana robot berkomunikasi? Dengan satu sama lain dan manusia?
YI: Suara manusia Sara mengaktifkan program dalam robot untuk berkomunikasi dalam bahasa manusia, jika mereka mempunyai fungsi tersebut. Anda mempunyai robot yang lebih kecil seperti PJ-3 yang tidak mempunyai fungsi itu, tetapi masih mampu berkomunikasi dengan Sara seperti yang anda lihat. Robot lain tidak menggunakan bahasa manusia, tetapi mereka dapat berkomunikasi dengan bahasa robot mereka. Kami telah membincangkan secara terperinci tahap robot, dari segi komunikasi, sama ada dengan manusia atau robot.

Sepanjang keseluruhan anime, satu-satunya makhluk hidup lain yang anda lihat selain Sara adalah cacing. Adakah haiwan lain terselamat? Adakah ia satu pilihan untuk tidak menunjukkan haiwan lain, atau adakah ada makna yang lebih mendalam?
YI: Kami tidak menunjukkan haiwan lain, tetapi mereka memang ada. Oleh kerana keterbatasan 3D CG – di mana anda perlu membuat model dan render – kami ingin memfokuskan sumber daya  pada robot dan pemodelan Sara, di mana kami menunjukkan kepadanya dalam pelbagai usia, gaya rambut, cara dia mengekspresikan dirinya, atau kesan yang anda lihat dalam pertempuran robot.
Terdapat Eden Zero, Eden One, dan Eden Three. Di mana Eden Two?
YI: Ketika Justin (Leach, produser) pertama kali menunjukkan kepada saya dunia yang telah ditulisnya, ia sudah ada dan dibincangkan. Sekiranya kita berpeluang untuk memberitahu kesinambungan kisah ini, ia mungkin akan muncul. Saya merasakan bahawa ketika Eden Two tampil di masa depan, skala atau ruang lingkup rancangan akan jauh lebih besar, dan lebih menyeronokkan untuk bekerjasama.

Eden pada awalnya dirancang untuk keluar pada musim luruh 2020. Apakah sebab-sebab untuk penundaan itu?
YI: Kami tidak dapat menyelesaikan aspek “penterjamahan” tepat pada waktunya, terutama untuk rakaman suara kerana banyak negara berada dalam “lock-down” pada waktu itu. Kami ingin menunjukkan siri ini kepada khalayak global dan lebih luas (contoh: kanak-kanak dan keluarga) jadi kami memutuskan untuk menangguhkan pelancarannya.

Nampaknya banyak lagi yang kita tidak tahu tentang Eden Two. Disebabkan masa depan umat manusia masih memerlukan masa untuk belajar dan maju, mungkin ada lagi perkara penting yang perlu dilakukan oleh Sara? Itu sahaja yang dibincangkan tentang Eden dalam temu ramah kami bersama Yasuhiro Irie, dan saya ucapkan ribuan terima kasih kepada Yoshiko Okura kerana bantu menterjemahkan isinya untuk kami. Untuk segala liputan kami tentang Eden, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeEDENEksklusifinterviewnetflixtemu ramahYasuhiro Irie


Versi penuh Next-gen SNIPER GHOST WARRIOR CONTRACTS 2 memang menakjubkan- kini tiba di PS5!

Selepas pelancarannya yang berjaya di PS4, Xbox Series X / S, Xbox One dan PC, Sniper Ghost Warrior Contracts 2 (SGWC2) kini membawa pemain PlayStation 5 (PS5) jauh ke belakang barisan musuh dengan versi penembak perang moden yang sangat mencabar. Untuk meraikan pelancaran tersebut, CI Games hari ini mengeluarkan treler baru dan sangat hit seperti berikut:

Dilancarkan hari ini, PS5 “Elite Edition” menawarkan resolusi 4K yang membuka mata di samping visual dan tekstur yang diperbaharui, meningkatkan lagi apa yang sudah menjadi entri yang paling menarik untuk siri ini. DualSense Adaptive Triggers bermaksud setiap senjata terasa unik, memberikan kawalan yang lebih besar terhadap semua tembakan sniper jarak jauh 1000m + yang penting, sementara Maklum Balas Haptic memastikan pemain merasakan setiap peluru tidak seperti sebelumnya. Bagi kematian yang tidak tepat pada waktunya, masa pemuatan SSD sepantas kilat akan membawa pembunuh berterusan terus bertindak lebih cepat dari sebelumnya.

Dari penerbit CI Games, edisi PS5 juga menyertakan salinan percuma paket senjata “Crossbow Carnage” DLC, yang memberi pemain akses ke arbalest kegemaran peminat, selain sejumlah senjata yang sama tinggi. Ini juga termasuk pengembangan utama judul yang baru-baru ini dirilis, “Butcher’s Banquet.” Dengan membawa pemain ke kawasan gurun yang baru dan luas, lengkap dengan oase yang lezat, air terjun yang dramatik, dan kuil-kuil yang misterius, pemain mesti menghentikan ancaman terbaru yang membahayakan Kuamar.
PS5 SGWC2 Elite Edition Menampilkan:

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Visual dan tekstur yang ditingkatkanPilihan antara Mod Visual (4K, 30 FPS) atau Mod Prestasi (2K, 60FPS)Pencetus Adaptive DualSenseMaklum balas haptikMasa Pemuatan SSDPek senjata “Crossbow Carnage”: Crossbow, 550 TRV Sniper Rifle, Mad Sheriff 9 Revolver, Car K8 Assault rifle, Zebra skin.‘Butcher’s Banquet’ Expansion
Terletak di wilayah Kuamar yang tidak berperaturan, SGWC2 mengikuti pembunuh bayaran kontrak, Raven, ketika dia melakukan serangkaian misi pembunuhan untuk menjatuhkan kediktatoran yang kejam. Permainan ini mempunyai peta kotak pasir pengembangan, pelbagai misi yang dapat didekati dalam beberapa cara, senjata dan alat realistik yang luas, kemahiran dan peralatan yang tidak dapat dibuka, dan, tentu saja, ciri utama: pengalaman sniping yang sangat realistik.

SGWC2 kini hadir di PS5 dalam format fizikal dan digital dengan harga $ 39.99 USD (RM169), dan juga tersedia di PS4, Xbox Series X / S, Xbox One dan PC. Maklumat lebih lanjut mengenai Sniper Ghost Warrior Contracts 2 PS5 boleh didapati di www.SniperGhostWarriorContracts2.com.
 Pra-pesan di sini

Sniper Ghost Warrior Contracts 2Release Date: 2021-06-04PlayStation 4, PlayStation 5, Steam, Xbox One, Xbox Series X|S
Sniper Ghost Warrior Contracts 2 adalah permainan video penembak taktik yang akan datang yang dikembangkan dan diterbitkan oleh CI Games. Ini adalah entri keenam dalam siri Sniper: Ghost Warrior dan merupakan sekuel Sniper Ghost Warrior Contracts. Permainan ini akan diluncurkan pada Q1 2021 untuk Microsoft Windows, PlayStation 4 dan Xbox One.

Jangan lupa untuk ikuti kami di TikTok!
  @gamersantaimy
Tags: ci gamesplaystation 5Sniper Ghost Warrior Contracts 2


Test Server Dark Souls Remastered Untuk PlayStation 4 dan Xbox One, Pada Mei 11 dan 12

Telah diumumkan dari From Software sendiri yang Test Server untuk Platform PlayStation 4 dan juga Xbox One untuk Dark Souls Remastered, akan jatuh pada tarikh 11 dan juga 12 Mei. Network Stress test berskala besar ni dijalankan adalah untuk mengetahui, adakah mode online untuk Dark Souls Remastered kali ini mampu untuk menampung kesemua pemain Dark Souls bila di lancarkan nanti.

Jadi, ini sedikit info bila test server ini akan dijalankan mengikut kawasan :
Jepun
Network Test Version Client sudah ada dan boleh di download di PlayStation Store Jepun juga Xbox Games Store.
Ianya boleh dimain pada waktu berikut:

May 11 at 19:00 to 22:00 JST
May 12 from 19:00 to 22:00 JST

North America
Network Test Version Client juga sudah boleh mula di download di PlayStation Store dan juga Xbox Games Store.
Ianya boleh mula dimain pada waktu berikut:

May 11 from 6:00 p.m. to 12:00 a.m. PT
May 12 from 6:00 p.m. to 12:00 a.m. PT

Singapore
Untuk kita yang berada di Malaysia pula, anda boleh mula untuk mendownload Network Test Client tersebut di PlayStation Store dan juga Microsoft Store. Pada 8 Mei 12:00 PM, anda semua tidak boleh mendownload lagi.
Dan pada Mei 11 dan juga 12, anda boleh mula bermain dan mencuba test server tersebut dari pukul 5 hingga pukul 10.
Europe
Buat masa ni, kami belum ada apa-apa info lagi untuk server Eropah.

Network test untuk versi Nintendo Switch, belum lagi diumumkan dan mungkin diumumkan dan dijalankan selepas Network Test PlayStation 4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: Dark Souls RemasteredPlayStation 4Test ServerXbox One


PUBG Tidak Mampu Menyediakan Server Percuma!

Pada awal bulan, kalau korang ingat, aku ada tulis satu artikel tentang Custom Match PUBG akan dikenakan bayaran pada masa hadapan. Ianya dikatakan sendiri oleh developer PUBG. Brendan Greene a.k.a PlayerUnknown sendiri menjelaskan bahawa PUBG Corp. tidak mampu menyediakan server percuma, kerana melakukannya akan menjejaskan kewangan mereka sendiri. Nak tahu penjelasan lebih lanjut? Jom, baca artikel aku ni.

Semasa perbincangan di antara Greene dan PCGamesN, Greene mengatakan yang Paywalls diperlukan. Antaranya menggunakan duit yang betul, ataupun in-game currency. Greene telah menjadi modder bertahun-tahun lamanya, dan dia tidak menjangkakan ARMA boleh menyediakan server percuma untuk Greene meneruskan kerjanya sebagai modder. Greene juga berkata yang mereka tidak boleh menyediakan pemain dengan server percuma, mesti ada jalan untuk membayar server, antara menggunakan points, BP ataupun duit.

Ianya tidak mapan untuk menjadikan Business Model, Greene masih lagi membayar kepada ARMA 3 untuk server mereka sehingga sekarang. Kerana, katanya lagi, begitulah bagaimana dunia ini berjalan. tiada apa yang percuma, dan semua perkara perlukan duit untuk berjalan.

Jadi, ini merupakan penjelasan dari pencipta PUBG, Brendan “PlayerUnknown’s” Greene. Mungkin, dengan penjelasan ini, cukup bagi pemain untuk memahami bahawa tidak ada perkara percuma dalam dunia. Mesti ada cara ataupun jalan untuk pusing kembali kepada kemampanan kewangan. Para pemain pula, apa pandangan korang?
Jangan lupa untuk ikuti kami di TikTok!
  @gamersantaimy
Tags: Custom MatchPCpubg


Banyak game eksklusif PS4 sedang diskaun di PS Store! Khas sempena Black Friday Sale!

Sekiranya anda terlepas untuk mencuba beberapa permainan terbaik PlayStation 4 pada dekad ini, peminat boleh mendapatkan banyak permainan eksklusif sekarang dengan harga lebih murah! Diskaun ini datang daripada tawaran Black Friday yang kini sudah bermula dan akan tamat pada 30 November 2020. Jika anda suka mengumpul, ini adalah cara yang lebih mudah dan murah untuk melakukannya.
Sekiranya anda tahu tentang koleksi PlayStation Hits, francais seperti Ghost of Tsushima, The Last of Us Part II, Final Fantasy VII Remake, Kingdom Hearts III dan God of War termasuk dalam penjualan ini yang merangkumi permainan baru dan lama. Di bawah, saya sudah menyenaraikan beberapa permainan yang dijual serta harga baru mereka melalui PlayStation Store. Jom kita usya!

Antara permainan PS4 Games yang menerima diskaun:

Ghost of Tsushima – RM 166.83
FINAL FANTASY VII REMAKE – RM 160.38
The Last of Us™ Part II – RM 119.50
Granblue Fantasy: Versus – RM 159.60
Crash Bandicoot™ 4: It’s About Time – RM 161.85
UFC® 4 – RM 159.36
Bloodborne™ The Old Hunters Edition – RM 48.65
God of War Digital Deluxe Edition – RM 51.60
KINGDOM HEARTS III – RM 72.90
Monster Hunter World: Iceborne – RM 88.44
Borderlands 3 – RM 82.17
Assassin’s Creed Odyssey – Digital Deluxe Edition – RM 88.80
FIFA 21 Beckham Edition PS4™ & PS5™ – RM 144.42
Marvel’s Avengers – RM 179.25
eFootball PES 2021 SEASON UPDATE – RM 81.20
Watch Dogs: Legion PS4 & PS5 – RM 199.20

Anda mempunyai masa sehingga 30 November untuk lihat penjualan diskaun ini, jadi ada banyak masa lagi untuk melihat apa yang anda ingin tambah koleksi PlayStation. Lebih banyak tawaran akan datang lagi dalam masa terdekat, tetapi ini sudah kelihatan seperti yang terbaik pada tahun ini.
Jangan lupa untuk ikuti kami di TikTok!
  @gamersantaimy
Tags: black fridayDiskaunPlayStation 4playstation store


Sword Art Online Variant Showdown, dilancarkan pada tahun ini!

Dengan sempena ulang tahun yang ke-10  dalam siri Sword Art Online, Bandai Namco Entertainment mengumumkan mobile game terbaru iaitu Sword Art Online Variant Showdown. Game ini tersedia di platform iOS dan Android pada tahun ini. Bandai juga telah mengeluarkan video trailer yang menampilkan Kirito, Asuna dan Sinon.

Menurut laman web rasminya:

Kirito sedang belajar tentang Cross Edge, game baharu yang  dicipta oleh seorang genius sekolah menengah. Dia kemudian mendengar tentang watak misteri dalam game yang menyerang orang dan menyebabkan pemain kehilangan sebahagian daripada ingatan mereka. Selepas mengingati Laughing Coffin, Kirito dan rakan-rakannya memutuskan untuk mula bermain Cross Edge untuk menyiasat.

✨#SAOアニメ10周年 記念アプリ✨『ソードアート・オンライン ヴァリアント・ショウダウン』2022年配信決定⚡アプリの最新情報は@saovs_gameinfoをフォローしてチェック👀📝👇公式サイトはこちらhttps://t.co/UFRtBvWb2a👇事前登録受付中https://t.co/EtvL0Ado0U#SAOVS #SAO #sao_anime pic.twitter.com/qlZk6bUFo0— 【公式】SAO ヴァリアント・ショウダウン（SAOVS） (@saovs_gameinfo) March 27, 2022

Tiada sebarang gameplay yang didedahkan buat masa ini. Namun, pra-daftar untuk game ini telah dibuka melalui media sosial rasmi game tersebut iaitu Facebook, “lebih ramai yang pra-daftar Sword art Online Variant Showdown, lebih banyak ganjaran yang korang boleh perolehi”. Dengan matlamat sehingga 500,000 pra-pendaftaran, berikut adalah antara ganjaran yang kita boleh dapat secara in-game:
500,000 – Premium Ticket x 5400,000 – [Will to Fight] Evolution Crystal x20300,000 – Coloring Brush x3200,000 – [Will to Fight] Asuna x1100,000 – Stamina Battery (S) x5 / EXP Chip (L) x30
Banyak kandungan yang akan didedahkan dalam siaran langsung pada 2 April 2022. Korang boleh tengok video trailer di bawah.

Kepada yang tidak tahu, Sword Art Online sebelum ini dikeluarkan sebagai novel ringan dan manga. Seterusnya diadaptasikan kepada anime. Selain itu, filem dan game juga telah dikeluarkan berdasarkan siri ini dan filem yang terbaru adalah Sword Art Online: Progressive Scherzo of a Dark Dusk yang akan ditayangkan pada tahun ini juga. Berikut adalah sinopsis filem ini:
Sword Art Online: Progressive Scherzo of a Dark Dusk adalah filem pengembaraan aksi fiksyen sains, anime Jepun yang akan datang ini berdasarkan pada Sword Art Online: novel Progresif yang ditulis oleh Reki Kawahara dan ilustrasi oleh Abec. Ini adalah filem kedua selepas siri Sword Art Online Progressive: Aria of a Starless Night. Filem ini menggambarkan kisah pertemuan antara Kirito dan Asuna, yang merangkumi peristiwa di tingkat pertama Aincrad, khususnya perjuangan awal Asuna untuk mengatasi realiti dunia barunya.
Jika anda berminat dengan lebih banyak berita menarik tentang Sword Art Online, sila klik pautan ini.
Jangan lupa untuk ikuti kami di TikTok!
  @gamersantaimy
Tags: AndroidiOSSword Art Online Variant Showdown


[Gamestart 2018] Interview bersama The Cleaner, Pemegang IWGP heavyweight Champion Kenny Omega!

Gamersantai kali ni dengan seorang Ahli Gusti yang berasal dari Kanada dan sekarang beliau gusti ni NJPW dan Ring Of Honor, beliau adalah pemegang tali pinggang IWGP Heavyweight Champion selepas mengalahkan Kazuchika Okada di NJPW Dominion pada tahun ini. Kenny Omega yang bersedia dengan pelbagai soalan yang akan ditanyakan nanti.

Ramai yang bertanyakan dari mana datangnya minat dalam dunia “Fighting games”?, Kenny menjawab “Terdapat 3 sebab mengapa saya suka kerana; nombor satu saya tidak pernah mempunyai berasa kompetetif dengan pemain lain selain game Street Fighter 2, nombor 2 rasa pencapaian dalam Single player mode terhadap komputer dan akhirnya adalah watak dalam Street Fighter 2 ketika itu begitu baik dan kelihatan begitu nyata, ada darah, pergerakan watak dalam game dan saya ingat lagi ketika saya menonton seseorang bermain Street Fighter 2 di kedai ais krim dan saya masih ingat hanya menonton keseluruhan perlawanan.

Apa genre selain Fighting game kegemaran Kenny? Kenny memberi respon “Saya sukakan RPG dan Horror terutama Survival Horror dan Resident Evil 7 adalah benar-benar bagus pada pendapat saya dan saya juga seorang peminat besar Frame Fatal 2 walaupun siri ini tidak akan lagi dikeluarkan.” Adakah terdapat mana-mana permainan yang anda ingin melihat kemunculan semula? Kenny menjawab “Saya akan teringin melihat game “Rivals Sekolah”, Game Silent Hill baru sudah tentu, saya tahu bahawa itu dianggap mustahil tetapi saya teringin untuk game Earthbound yang baru. Dan Jika Kenny mahu menjadi dalam Game, Kenny nak masuk game apa? Kenny menjawab “Undertale, Semestinya.”

Bagaimana Kenny menguruskan masa untuk bermain game dan mengikut jadual harian sebagai ahli gusti? Kenny menjawab “Sekarang saya adalah World Champion dan melakukan acara gusti di Global kini, satu-satunya cara saya boleh bermain sama ada dalam penerbangan atau saya perlu mengorbankan tidur saya kerana bagi saya bermain game adalah jenis yang merehatkan bagi saya.” Apa yang skor anda antara Xavier Woods dalam permainan ini? “Percaya atau tidak, ia sebenarnya seri, saya menang dalam SFV, Beliau memenangi dalam Tekken dan…Tunggu! ia tidak seri, saya sedang memenangi, kerana beberapa bulan yang lalu saya mengalahkan dia dalam SFV bersama The Elite mengalahkan dia dengan The New Day.”

Kita tahu bahawa Kota Ibushi adalah rakan baik anda, apa yang menjadikan Kota Ibushi adalah berbeza daripada orang lain dan apa yang membuat Omega dan Ibushi membentuk satu pasukan tag? “Bagi saya rasa ia adalah Serendipity ia bermakna ia adalah secara kebetulan. Dan saya melihat beberapa ahli gusti di Jepun dan belajar semua yang saya boleh dan kemudian saya terjumpa DDT, dan apabila saya melihat Ibushi, saya melihat bahawa dia agak mempunyai pergerakan dan kelihatan seperti saya dan apabila saya berlawan dengan dia, kami memberikan perlawanan yang kuat, jadi kami membina persahabatan dan menghormati antara satu sama lain, maka kita menyedari bahawa kita tidak mahu menghadapi satu sama lain lagi, dan kami mahu membentuk satu pasukan tag. Ini adalah kisah persahabatan telah berumur 10 tahun sekarang.”

Apakah Dream Match yang Kenny mahu menentang dengan ahli gusti lain? “Baik, jika perlawanan yang saya tidak pernah menghadapi seseorang yang sebelum ini, kerana saya telah bergusti semua orang di NJPW kerana tiada apa yang baru kepada saya sekarang. John Cena adalah dalam senarai saya, Roman Reigns dan AJ Styles tetapi saya pernah menghadapi AJ sekali dalam Winnipeg, dan saya juga pernah menghadapi Tyler Black aka Seth Rollins tetapi kini Tyler Black dan Seth Rollins adalah orang yang berbeza sekarang, jadi saya mahu menentang Seth Rollins juga.”

Siapa Inspiration gusti Kenny? “saya mempunyai banyak inspirasi dalam gusti tetapi sebagai peminat sahaja, kalau untuk ahli gusti yang membuatkan saya mahu menjadi seorang ahli gusti yang pro yang membuat sebagai kerja daripada itu, ia adalah Mr.Perfect yang memulakan api saya untuk meneruskan dalam perniagaan gusti ini , gusti inspirasi lain yang saya meminati Rob Van Dam, Jeff Hardy yang memberi inspirasi kepada ramai orang di luar sana, dan Mr.Perfect ialah saya sentiasa mahu menjadi ketika saya memulakan karier dalam gusti.

Mengapa anda menggunakan Hadouken sebagai langkah Signature anda? -Soalan yang baik! Sebenarnya saya pergi ke WWE selama setahun dan saya tidak pernah berasa diri saya dan kemudian saya datang kembali dan saya berfikir, sama ada saya berhenti gusti atau cuba sekali lagi tetapi hanya menjadi diri saya sendiri, jika ia berhasil, baguslah tetapi jika tidak, maka ia adalah ok untuk saya. Apabila saya mahu menjadi diri saya sendiri, saya cuba untuk menggabungkan dan menggunakan cinta saya untuk Street Fighter dan saya bertanya kepada diri sendiri bahawa “Apa yang boleh saya gunakan dalam Street Fighter sebagai signature saya?” Oleh kerana hampir tiada seorang daripada mereka adalah kemanusiaan mustahil untuk dilakukan. Dan Hadouken, saya tidak boleh mengeluarkan bola api sebenar tetapi double palm strike adalah satu langkah yang sebenar dan boleh melakukan kesakitan kepada pihak lawan. Pada mulanya ia adalah double palm strike ke dada dan ia berkembang ke muka. Saya tidak menggunakan langkah itu lagi tetapi saya mungkin membawa kembali.

Adakah anda mempunyai apa-apa nasihat kepada sesiapa yang ingin menjadi ahli gusti? -Zaman dulu, jika anda mahu untuk masuk dalam dunia gusti yang anda perlu tahu seseorang ataupun insider dalam gusti, dan kini kita mempunyai selebriti menyertai gusti untuk kali pertama. Semua orang boleh menjadi ahli gusti tetapi apa yang membuatkan anda berbeza daripada orang lain untuk menjadi ahli gusti, Kenny Omega dilahirkan kerana saya hanya menjadi saya, watak tidak penting, tetapi yang penting adalah menjadi seseorang yang anda rasa selesa.”

Adakah Kenny berminat datang ke Malaysia jika ada gaming ataupun comic-con yang ada kaitan dengan game seperti Tekken atau Street Fighter tournament? Kenny dengan gembiranya Ya, saya amat berminat! Apa yang saya perlukan adalah peluang dan jurang dalam jadual saya! Itu sahaja, itu semua tentang jadual saya.
Jadi, itu la interview kamu bersama Kenny Omega yang seorang ahli gusti dan seorang peminat besar dalam dunia gaming.
Jangan lupa untuk ikuti kami di TikTok!
  @gamersantaimy
Tags: fatal frameiwgpKenny OmegaStreet Fighterthe new daywrestler


PlayStation umum kolaborasi bersama LeBron James, bakal keluarkan aksesori PS5!

Sony Interactive Entertainment mengumumkan kolaborasi bersama LeBron James untuk mengeluarkan aksesori terhad kepada PlayStation 5 termasuk cover konsol dan controller DualSense. Kedua-dua aksesori ini akan menjadi keluaran terhad di negara terpilih di seluruh dunia.

Aksesori PS5 ini menampilkan elemen yang telah diilhamkan oleh LeBron di mana dia menyukai game dan komuniti PlayStation. Memandangkan LeBron ialah Playmaker PlayStation, dia telah mereka bentuk grafik yang ada pada cover konsol dan controller DualSense  bersama-sama pasukan PlayStation.

Ia masih gila untuk berfikir seorang kanak-kanak dari Akron yang membesar bermain game akan mencipta sesuatu seperti ini. Mereka bentuk cover konsol dan controller dengan PlayStation yang memberikan pujian kepada pelajar I Promise saya dan tempat asal kami adalah perkara yang cukup hebat. Saya harap ia adalah sesuatu yang terus memberi inspirasi kepada semua orang yang menyentuhnya, dan mereka berasa seronok mencari makna dalam setiap perincian.LeBron James

Bagi sesiapa yang tidak mengenali LeBron James, dia merupakan seorang pemain bola keranjang professional untuk pasukan Los Angeles Lakers dalam National Basketball Association.  Sepanjang kerjayanya, dia telah menjuarai kejohanan tersebut sebanyak 4 kali. Yang pertama dan kedua adalah bersama Miami Heat, ketiga adalah bersama Cleveland Cavaliers dan kali keempat adalah bersama Los Angelas Lakers pada tahun 2020.

Saya ingin mengingatkan anda bahawa aksesori kolaborasi bersama LeBron James untuk PlayStation 5 seperti cover konsol dan controller DualSense adalah keluaran edisi terhad di beberapa negara terpilih di seluruh dunia. Namun, mereka masih tidak mengumumkan sebarang tarikh keluaran dan hanya mengesahkan yang ia akan dikeluarkan pada tahun ini.
Bagi yang berminat untuk mendapatkan aksesori ini, korang boleh pre order di direct.playstation.com nanti.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: LeBron JamesPlaymaker PlayStationplaystationplaystation 5Sony Interactive Entertainment


[TGS 2018] Interview Bersama John Rafacz dari Treyarch tentang Battle Royale COD Black Ops 4

John Rafacz yang in charge dalam Communication & Social Media, telah membuat Media open interview tentang COD Black Ops 4, Ramai yang bertanyakan apa makna Batlle Royale dalam Black Ops 4 dan apa yang membuat game ni lain dari yang lain? John menjawab yang Black Ops 4 ni menjanjikan akan ada All-Out Assault dengan menggunakan game yang ada tembak menembak dan bahan letupan yang menjanjikan excitement yang tinggi.

Ada zombie mode dalam Black Ops4 , John memberitahu yang Zombie mode ni telah berumur 10 tahun dalam dunia COD, sebelum ini Zombie hanya muncul easter egg dalam COD: World At War pada tahun 2008, mereka mahukan yang COD tahun ni akan menjadi COD yang terbaik untuk peminat COD di seluruh dunia. Game ni juga menunjukan ada pilihan untuk team up dalam battle royale atau buat group dalam game ni.

Ada pelbagai pilihan boleh diggunakan untuk transportation, ada boat untuk laut, ada helicopter untuk udara dan jeep kat darat. Game ni juga ada beta test dulu untuk peminat rasa dan beri feedback dalam game apa yang boleh diubah ataupun ditambah dalam game ini, John memberitahu juga yang Inventory management juga adalah satu perkara yang amat penting dalam game ni,
*Bawah ni adalah trailer Black Ops 4*

Membuat Battle Royale dalam Game ni yang mempunyai Sandbox yang amat besar dalam Game semestinya akan menjadi tarikkan terbesar dalam game, John juga tiada cadangan atau plan dalam Treyarch untuk membuat Black Ops 4 ini akan menjadi E-Sports game, Treyarch juga sedar yang mereka ada risiko dari Battle Royale kerana kali pertama mereka keluarkan Trailer dan ramai yang risau kerana Battle Royale adalah satu genre yang amat berisiko tapi Treyarch percaya yang Black Ops 4 akan menjadi satu fenomena terbaru untuk Game tahun ini.
Untuk website official COD boleh klik Sini.
Jangan lupa untuk ikuti kami di TikTok!
  @gamersantaimy
Tags: battle royaleBlack Ops 4Call of Duty Black Ops 4PCPS4TemuramahTGS 2018Xbox One


Ninja paling pantas di dunia! 10 Second Ninja X percuma di STEAM hingga 28 Mei!

Siapa yang tak suka benda percuma kan? Selain daripada Civilization VI yang kini percuma di Epic Games Store, Steam pun turut serta menghadiahkan permainan percuma! 10 Second Ninja X oleh pemaju Four Circle Interactive dan penerbit Curve Digital boleh ditebus secara percuma bermula sekarang hingga 28 Mei 1PM. Gamers Malaysia boleh menghabiskan masa bermain game comel ini semasa kuarantin, jadi lebih baik anda semua manfaatkan peluang ini.

10 Second Ninja X adalah game puzzle platformer di mana anda bermain sebagai seorang ninja yang harus memusnahkan robot dalam jangka masa 10 saat. Anda mempunyai banyak jenis serangan, termasuk projektil yang mempunyai kapasiti terhad. Setiap tahap akan selesai apabila pemain memusnahkan semua sasaran. Pendek kata, lagi cepat anda setelkan robot, lagi banyak ganjaran anda dapat. Berikut adalah rumusan rasmi:

10 Second Ninja X ialah game action/puzzle yang sangat pantas. Dalam sekuel yang pasti membuat jari anda lenguh, si jahat Captain Greatbeard telah menculik anda dan mengurung rakan-rakan hutan di dalam robotnya. Greatbeard tidak menganggap anda sebagai ninja yang pantas – dia SALAH. Hancurkan semua robot Greatbeard pada setiap peringkat dalam sepuluh saat atau kurang. Bertarung melalui 100 peringkat, terokai kapal terbang Greatbeard, bongkarkan semua rahsia, panjat leaderboard dan tunjukkan kepada semua makna sebenar untuk menjadi HERO YANG PALING CEPAT DAN BERGAYA.
10 Second Ninja X boleh didapati secara percuma di STEAM. Guna pautan di bawah untuk tebus game ini sekarang!
 MUAT TURUN DI SINI!
Jangan lupa untuk ikuti kami di TikTok!
  @gamersantaimy
Tags: 10 Second Ninja XFreePCPercumasteam


Main Valorant asyik peta sama berturut-turut – Kini Riot memperkenalkan fix baharu!

Salah satu masalah yang dihadapi oleh pemain Valorant adalah bermain pada peta yang sama berturut-turut. Dalam post blog baru-baru ini, Riot Games mendedahkan bahawa mereka memperkenalkan fix kepada isu peta berturut-turut yang dihadapi oleh pemain.

Sebelum mereka memperkenalkan fix ini, Riot telah menjalankan tinjauan pada bulan Mac di mana mereka meminta maklum balas pemain tentang pengalaman perlawanan mereka setakat ini di Valorant. Keputusan menunjukkan bahawa 67%  pemain merasakan bahawa mereka menghadapi peta yang sama beberapa kali berturut-turut.

Sehingga April 2022, pemain dapat bermain di peta yang lebih pelbagai berbanding sebelum ini. Menurut Brian Chang, pasukan kompetitif Valorant, “Kami mahu memastikan bahawa kami boleh meningkatkan kepelbagaian peta yang dimainkan tanpa menjejaskan matchmaking”.

Jika nak dibandingkan semasa game ini dilancarkan pada Jun 2020 dan April 2022, Chang menggariskan bagaimana “kepelbagaian peta” akan berlaku pada masa depan. Sistem pemilihan peta yang dikemas kini oleh Valorant tidak akan menghapuskan isu di atas sepenuhnya, tetapi akan meminimumkan kemungkinan peta berturut-turut berlaku.
Jika isu di atas dibuang sepenuhnya, ini boleh mengubah masa queue dan mencampur aduk rank pemain dalam Valorant, nampaknya developer berpendapat lebih baik untuk tidak mengalih keluar isu itu sepenuhnya untuk menyelamatkan masalah lain daripada timbul.
Masalah peta Valorant ini boleh diselesaikan dengan sendirinya pada masa akan datang apabila terdapat lebih banyak peta dalam game untuk dinikmati oleh pemain. Pada tahun 2022, sudah pasti terdapat peta baharu iaitu Fracture. Dengan pengeluaran peta baharu, nampaknya developer akan terus memberikan peminat peta baharu dari semasa ke semasa.

Sebelum ini, Valorant telah banyak melalukan perubahan seperti buff dan nerf terhadap Agent-nya sekali gus mengubah meta dalam game ini. Hal ini kerana, mereka ingin seimbangkan meta dan kadang kala terdapat agent yang overpowered semasa ia dikeluarkan.
Jadi, korang yang bermain Valorant, jumpa peta yang sama berturut-turut lagi tak? Kongsikan pendapat anda di ruangan komen. Untuk mendapatkan lebih banyak berita menarik mengenai Valorant, sila klik pautan ini.
 MUAT TURUN DISINI!!!

VALORANTRelease Date: 2020-06-02Microsoft Windows
VALORANT adalah penembak taktikal berasaskan watak 5v5 bersaing untuk PC, yang kini sedang dibangunkan di Riot Games. Akan dilancarkan di seluruh dunia pada musim panas 2020, VALORANT adalah permainan multiplayer yang tepat dan mematikan dengan pelbagai senjata, agen dengan kebolehan yang unik dan peta yang kompetitif untuk ribuan jam bermain.

Jangan lupa untuk ikuti kami di TikTok!
  @gamersantaimy
Tags: VALORANT


Review Gudetama: An Eggcellent Adventure – Kisah telur pemalas yang mencari ibunya

Gudetama ialah watak kartun comel yang dihasilkan oleh syarikat Jepun Sanrio pada tahun 2013 dan asalnya direka oleh pereka Sanrio Emi Nagashima. Merupakan telur yang comel tapi pemalas, Gudetama bakal mengeluarkan rancangan 10 episod bertajuk Gudetama: An Eggcellent Adventure di Netflix pada 13 Disember.

Apa yang menarik adalah siri ini akan menampilkan visual hibrid campuran animasi 3DCG dan aksi langsung. Jadi mungkin ada tertanya jika ia bagus atau tidak? Izinkan saya jawab persoalan itu untuk kamu! Kami menerima peluang awal untuk menonton Gudetama: An Eggcellent Adventure, jadi berikut adalah review saya bagi siri ini.

Kisah sangat wholesome, penuh adegan komedi

Permulaan cerita menunjukkan pertemuan antara watak utama kita, Gudetama dengan kakaknya Shakipiyo, seekor ayam kecil yang baru sahaja menetas (dan masih mempunyai kulit telur melekat padanya).
Shakipiyo bertanya kepada Gudetama “Kita adik-beradik, kan? Jom cari Mama,” tetapi malangnya ditolak oleh Gudetama yang terlalu malas untuk membuat apa-apa. Tidak ingin putus asa, Shakipiyo menegaskan mereka adalah “ayam”, di mana Gudetama menjawab mereka bukan ayam; sebaliknya hanya telur.
Konflik utama plot nampaknya ialah Gudetama akan mencapai tarikh tamat tempohnya, tetapi tiada siapa tahu apa yang akan berlaku jika dia “menjadi busuk/basi”. Kini mereka harus berlumba menentang masa untuk mencari ibu mereka.

Kisah selebihnya mengikuti pengembaraan duo ini ketika mereka meninggalkan peti sejuk untuk meneroka dunia yang luas. Namun, pengembaraan ini tidak mudah. Gudetama dan Shakipiyo hanya sebuah telur dan seekor anak ayam yang terperangkap di dunia manusia yang bahaya. Walaupun berwaspada, mereka akhirnya akan terperangkap dalam pelbagai situasi besar yang  tidak disangka seperti tersesat di kedai sushi, harus menaiki kereta api dan mengelak daripada manusia yang kelaparan.
Sepanjang perjalanan, mereka bertemu dengan banyak telur berbeza dan belajar bagaimana setiap telur dimasak. Ada “telur rebus, tamago Jepun, puding, chawanmushi” – semuanya ada. Dari sini, Gudetama mula berfikir tentang jalannya sendiri dan menyedari dia mesti melakukan sesuatu atau nasib yang lebih malang akan menimpa!

Daripada apa yang saya tonton, Gudetama: An Eggcellent Adventure mempunyai plot yang mudah untuk faham dan sangat straightforward. Saya dengan mudah boleh jangka apa yang akan berlaku dalam jalan cerita tetapi itu bukan sorotan utama bagi rancangan. Yang membuatkan siri ini menarik adalah interaksi antara Gudetama dan Shakipiyo di mana cerita itu penuh dengan detik-detik comel yang pasti menambat hati orang ramai.
Pada masa yang sama, siri ini juga amat pendek dengan 10 episod di mana setiap satu berdurasi kira-kira 10 minit. Ini membuatkan siri Gutama sangat “perfect: untuk ditonton semasa berehat  atau menunggu di dalam kereta api/bas.
Personaliti malas Gudetama amat terserlah, interaksi dinamik dengan Shakipiyo

Sebahagian daripada risiko projek ini ialah penggunaan CGI yang berat untuk watak utama — jadi dalam erti kata lain, persembahan pelakon mestilah hebat daripada penyampaian suara dan emosi.
Nasib baik, Shunsuke Takeuchi yang melakonkan watak Gudetama dan juga menyuarakan total 24 watak dalam siri ini, mempunyai keupayaan untuk menyerlahkan personaliti Gudetama yang terkenal kerana kemalasan, sentiasa murung dan tidak bermotivasi. Bukan dalam keadaan terlalu ‘over’,  Takeuchi memainkan peranan dengan komitmen yang serius sambil mengekalkan aspek komedi.
Satu lagi sebab mengapa saya suka lakonan Gudetama saya boleh memahani keperibadiannya yang sentiasa letih dan penat. Saya sendiri tertarik dengan personalitinya kerana dia banyak mencerminkan personaliti harian kita.

Seperti saya kata tadi, ada macam-macam jenis telur dalam siri ini dan berikut adalah beberapa contoh:
Rock – Telur goreng yang meminati muzik rockSi rebus – Telur garang yang sering sebut “You’ll get burnt!”Ikura – Telur Salmon yang sering mempersoalkan keperibadian dan kewujudan diri sendiriPuyuh – Telur kecil yang suaranya sangat perlahan sehingga tidak ada yang memahaminyaGanguro – Telur hangus yang memakai solekDJ Gudetama – Seorang penyanyi rap yang lahir daripada telur bungkusan plastik, sering menyanyikan lirik murung dengan rentak yang terlalu optimistikGyudechama – Versi Gudetama yang positif dan penuh tenaga
Macam-macam jenis personaliti yang Shunsuke Takeuchi perlu lakonkan, jadi saya sendiri amat kagum dengan persembahannya kerana setiap telur berjaya menunjukkan perwatakan unik masing-masing. Tiada yang sama dan  semuanya menghiburkan untuk ditonton.

Sebaliknya, persembahan Seiran Fukushima sebagai Shakipiyo pun seronok untuk dilihat. Dia bukan sekadar sidekick yang perlu mendorong Gudetama tetapi adalah punca dan motivasi sebenar di sebalik pengembaraan mereka.
Kita pun tahu Gudetama sangat malas dan hanya mahu bersantai sahaja, jadi ia terserah kepada Shakipiyo untuk memberinya semangat. Dari satu segi, saya faham dia adalah watak yang “sentiasa cuba membetulkan keadaan”, tetapi lakonan Fukushima tidak pernah terlalu serius hingga merosakkan dinamik. Malah, dia juga memberi pelbagai jenis detik yang menyeronokkan dan lawak.
Selain itu, kita ada watak Akiyoshi Nakao yang cuba menangkap Gudetama. Saya tidak akan beri banyak komen tentang watak ini kerana peranannya hanyalah sebagai penjahat dungu yang biasa kita lihat dalam kartun atau komedi. Tetapi sekurang-kurangnya ia menghiburkan.
Visual CG realistik dan comel, amat mirip dengan sumber original

OLM merupakan studio yang menguruskan produksi animasi untuk Gudetama: An Eggcellent Adventure dengan bantuan daripada L’ESPACE FILM.
Bagi pendapat saya, Gudetama dan Shakipiyo nampak sangat realistik, tetapi masih memiliki gaya kartun yang sama seperti di dalam versi 2D. Terang-terang, OLM menghormati gaya seni original dan melakukan kerja yang bagus semasa mencampurkan kedua-dua medium seni.

Saya tahu ramai peminat ragu-ragu tentang animasi 3D, tetapi produk akhir pasti akan menghapuskan keraguan korang. Tidak ada satu adegan dalam siri di mana saya rasa Gudetama janggal, dan ini disebabkan oleh kemahiran studio yang dikreditkan dengan begitu banyak anime bagus seperti siri Pokemon, Komi-san, Odd Taxi.
Memang benar semua ini adalah animasi 2D, tetapi saya kagum mereka dapat menyampaikan kemahiran dan kualiti yang sama kepada medium 3D. Sangat jelas sekali bahawa siri ini dihasilkan oleh OLM dengan penuh kasih sayang dan fokus terperinci terhadap bahan sumber.
Pendapat

Secara keseluruhan, Gudetama: An Eggcellent Adventure ialah rancangan komedi yang menarik dan sesuai untuk ditonton bersama keluarga, orang tersayang atau rakan-rakan; sangat sesuai jika korang nak menonton sesuatu yang santai. Walaupun komedi, rancangan ini masih menyentuh tema dewasa seperti topik perwatakan dan motivasi yang saya tahu orang dewasa muda boleh faham dan kait.
Bukan itu sahaja, animasi CGI 3D yang dipamerkan pun antara yang terbaik daripada perspektif 3D, tiada apa yang janggal dan semuanya lebih seronok untuk ditonton dengan persembahan pelakon yang lucu dan seakan-akan hidup. Ini merupakan highlight utama.
Pendek kata, Gudetama: An Eggcellent Adventure ialah pengembaraan comel yang semua orang patut tonton! Satu episod pun tidak mengambil banyak masa dan adalah cara bagus untuk mengisi masa kita dengan jenaka ringan walaupun jadual sangat sibuk.

Gudetama: An Eggcellent Adventure boleh ditonton di Netflix bermula 13 Disember. Untuk membaca segala liputan kami tentang siri ini termasuk interview bersama penciptanya, sila tekan pautan ini.
Jangan lupa untuk ikuti kami di TikTok!
  @gamersantaimy
The Review

                    Gudetama: An Eggcellent Adventure

8
Score

Secara keseluruhan, Gudetama: An Eggcellent Adventure ialah rancangan komedi yang menarik dan sesuai untuk ditonton bersama keluarga, orang tersayang atau rakan-rakan; sangat sesuai jika korang nak menonton sesuatu yang santai. Walaupun komedi, rancangan ini masih menyentuh tema dewasa seperti topik perwatakan dan motivasi yang saya tahu orang dewasa muda boleh faham dan kait.

PROS
 Lakonan suara watak yang hebat dan jalan cerita menghiburkan Animasi campuran 3DCG dan aksi langsung yang cantik

CONS
 Kisah mungkin terlalu pendek Cerita mudah untuk diramal, keseronokan hanya datang dari interaksi watak

Review Breakdown

RATING
0

Tags: animeGudetamaGudetama: An Eggcellent Adventurenetflix